BILA MICHAEL ANG PELIK BANYAK KUTUK TAPI MV LAGUNYA TIADA 'DISLIKE'

"Salam semua, kenapa video muzik saya tiada dislike ni? Stress aku. Banyak kutuk tapi tak ada dislike! Why why why! Atau YouTube tak tunjuk dislike dah!" tulis pengarah yang kini bergelar penyanyi, Michael Ang yang meluahkan rasa hairan apabila tiada jumlah 'dislike' dipaparkan di YouTube untuk video muzik lagunya, 'Cinta Atau Propa'.

Michael yang juga seorang pelakon itu berkata, ramai juga yang mengutuk single pertamanya itu namun simbol 'dislike' umpama tidak bersentuh.

Menjengah ruangan komen, rata rata netizen meninggalkan respon berbeza, ada juga yang memaklumkan kepada Michael bahawa pihak YouTube kini tidak lagi memaparkan jumlah 'dislike' di platform mereka.

'Cinta Atau Propa' nyanyian Michael mula dilancarkan pada Rabu lalu dan mencetuskan pelbagai reaksi dari orang ramai.

Klik untuk gambar besar

KLIK VIDEO DIBAWAH INI UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS DAPAT CUCU, DATUK ROSYAM NOR JADI DJ HOT FM

Umum memang sudah sedia maklum bahawa Dato’ Rosyam Nor baru-baru ini sudah bergelar datuk sebenar apabila mendapat cucu sulung. Namun berita terkini lebih menarik apabila Rosyam dipilih oleh Hot FM menjadi penyampai radio stesen tersebut.

Artikel terdahulu:

TIMANG CUCU SULUNG - ROSYAM NOR KINI THE REAL 'DATUK'

“Satu segmen mingguan bersama ‘Doktor R’ akan mula bersiaran setiap Rabu, jam 7.30 pagi hingga 8.30 pagi dan segmen itu menampilkan Rosyam sebagai ‘Doktor R’. Dalam segmen tersebut. Doktor R akan menjawab pelbagai permasalahan dari segi cinta, kewangan dan sebagainya," jelas Anida Mohd Tahrim selaku Pengurus Besar Kumpulan, Rangkaian Radio Media Prima.

Tambah Anida, ia tidak dirancang sama sekali kerana pada mulanya, Rosyam datang mempromosikan filem lakonannya, ‘Balistik’ di Hot FM AM Krew. Namun cara Rosyam menyelesaikan masalah yang agak tegas, pada masa yang sama kelakar membuat mereka tertarik pada pelakon itu.

Tahniah diucapkan buat Rosyam. Moga Hot FM akan bertambah 'hot' lepas ni. Heh.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


HADIAH KEJUTAN BUAT IBU HAMPIR SIAP - MARK ADAM DEDAH BILA 100%

"Saya hanya akan berkongsi mengenai hadiah kejutan ini apabila ia sudah siap 100 peratus. Buat masa ini, saya ingin rahsiakan kerana masih banyak yang perlu disiapkan. Hadiah ini adalah impian saya sejak kecil lagi. Memang saya sudah lama menyimpan niat untuk memberikan hadiah ini kepadanya.

"Dia ada nampak hadiah ini tetapi tidak tahu ia adalah untuknya," tutur penyanyi Mark Adam yang mendedahkan kepulangannya ke kampung halaman di Filipina pada Mei lalu adalah bagi meninjau projek hadiah kejutan buat ibunya.

Mark ketika ditemui berkata, kejutan itu kini sudah siap 50 peratus namun enggan mendedahkan jenis hadiah yang ingin diberikan kepada ibunya. Penyanyi yang popular dengan lagu 'Marry Me' itu turut berkongsi bahawa album yang bakal memuatkan enam atau tujuh lagu bakal dilancarkan pada awal tahun depan.

"Sekarang ini saya tiada lagu baharu tetapi sedang sibuk menyiapkan album ketiga. Kemungkinan akan ada enam atau tujuh lagu dimuatkan dalam album ini nanti. Selain itu, saya juga ada terbabit dengan beberapa program televisyen dan menerima tawaran berlakon. Semoga peminat akan terus memberikan sokongan apa jua karya membabitkan saya," katanya.

Klik untuk gambar besar

www.myartis.com / Sumber & foto: Harian Metro & Instagram Mark Adam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AISHWARYA RAI DAPAT BAYI PEREMPUAN

Setelah empat tahun berkahwin dengan Abhishek Bachchan, 35, akhirnya pada hari Rabu (16 November) bintang Bolllywood Aishwarya Rai Bachchan, 38, selamat melahirkan seorang bayi perempuan.

Bekas ratu cantik dunia itu melahirkan bayi pertamanya di Hospital Seven Hills, Mumbai, India.

Untuk info, Aishwarya yang sakit hendak bersalin kira-kira pukul empat pagi itu telah dibawa ke bilik bersalin di mana proses kelahiran anaknya memakan masa hampir enam jam.

Aishwarya ketika mengandung....

Seterusnya, berita gembira itu disampaikan sendiri oleh Abhishek melalui laman Twitter beliau dengan menulis: 'Bayi perempuan'.

Difahamkan, bapa mentua Aishwarya, pelakon veteran Amitabh Bachchan, 69, turut melahirkan rasa gembira dengan kelahiran cucunya itu.

Saat hendak melahirkan baby,
Aishwarya tiba di hospital...

Baby Aishwarya yang dirakam secara curi?


SARI YANTI: "TERIMA KASIH.... SEMAKIN BAIK & SEKARANG TENGAH BERPANTANG"

Menerusi entri terbaru di laman Instagram, pelakon Sari Yanti telah berkongsi keadaan terkini kepada pengikutnya yang risau dengan kesihatan dirinya dan mengakui bersyukur apabila ramai orang memberikan kata-kata semangat kepada dirinya selepas menjalani pembedahan Isnin lalu.

"Assalamualaikum dan selamat pagi. Kakak nak ucap kan terima kasih atas kiriman doa-doa yang baik dan kata-kata semangat buat kakak dan keluarga. Kakak doa kan kebaikan untuk semua juga. Amin Ya Allah.

"Keadaan Kakak semakin baik dan sekarang tengah berpantang. Lain-lain semua ok kecuali Dariya tak mau minum dari botol balik 😩," katanya.

Klik untuk gambar besar

Melihat pada ruangan komen, rata-rata berharap agar Sari mendapat rehat yang cukup dan mendoakan kesihatannya.

Untuk makluman, Sari telah menjalani pembedahan Isnin lalu selepas anak kedua yang berada dalam kandungan tidak bergerak lagi.

Sari dan suaminya pelawak Jep Sepahtu telah berkahwin pada 25 Februari 2017 dan dikurniakan seorang anak bernama Dariya Inara.

www.myartis.com / Sumber & foto: Astro gempak & Instagram Sari Yanti

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELYANA KECEWA DITUDUH MENIPU SAKIT KANSER: "KITA YANG ULANG-ALIK HOSPITAL... MEREKA TAK TAHU STRUGGLE SAYA..."

"Saya memang rasa kecewa sebab saya sudah sakit lebih 10 tahun. Kita ulang-alik ke hospital, anak kita sanggup tak sekolah sebab tak ada siapa yang dapat hantar.Saya anggap orang seperti ini, dia tidak membantu semasa saya sakit. Jadi, mereka ini memang tak tahu struggle saya macam mana.

"Bagi saya, saya tak akan menipu mengenai sakit. Tak mungkin, sebab setiap kata itu adalah doa," demikianlah ujar penyanyi Elyana yang mendedahkan bahawa ada segelintir pihak dan rakan-rakan karibnya telah menyebarkan dakwaan bahawa dia menipu mengenai kanser limfoma yang dialaminya.

Sebelum ini, kita dikhabarkan dengan satu berita gembira daripada Elyana yang memaklumkan bahawa dia telah disahkan bebas kanser setelah 11 tahun menderita penyakit itu.

Klik untuk gambar besar

Penyanyi lagu 'Kalis Rindu' itu bagaimanapun tidak mengambil pusing dan menganggap mereka itu tidak memahami 'penderitaan' yang dialaminya sebelum ini.

Namun, Elyana atau nama sebenarnya Erneelya Elyana binti Emrizal berkata, dia telah pun memaafkan semua pihak yang pernah melontarkan fitnah terhadap dirinya.

Dalam pada itu, dia turut menitipkan pesanan buat orang di luar agar sentiasa menjaga pertuturan dan berfikir dahulu sebelum melontarkan sebarang kata-kata terhadap seseorang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI HIDAP KANSER DARAH - KID SEARCH SEGAN MINTA BANTUAN

Pemain gitar kumpulan Search, Kid, 54, memaklumkan isterinya, Noraznin Yusof, 55, disahkan menghidap kanser darah tahap empat  sejak awal Disember tahun lalu. Sejak itu, dia ditahan di Hospital Canselor Tuanku Muhriz UKM (HCTM) hingga sekarang.

Isteri Kid turut mengalami jangkitan pada paru-paru dan terpaksa dikomakan di Unit Rawatan Rapi (ICU), HCTM sejak awal bulan ini. Bagaimanapun, selepas hari kesembilan, Aznin mula sedar iaitu pada Selasa minggu lalu.

Meskipun begitu, Kid atau nama sebenarnya Hamzah Mohd Taib, dia seperti tidak berani untuk meminta-minta dan sebab itulah dia berusaha mendapatkan pembiayaan daripada Pertubuhan Keselamatan Sosial (Perkeso) kerana isterinya pernah bekerja dulu.

Menurut Kid, isterinya perlu menjalani enam kitaran kimoterapi dan setakat ini sudah masuk kali kelima. Kid berkata, melihat keadaan isterinya ketika ini, rasa sayang semakin bertambah dan dia sanggup berusaha apa saja bagi memastikan isterinya mendapat rawatan yang terbaik. Namun, dalam masa sama dia tidak mahu menyusahkan sesiapa.

"Saya memang segan apabila bercakap mengenai bantuan. Ini kerana ia membabitkan banyak pihak termasuk ahli keluarga. Walaupun tahap kesembuhan masih 50:50, saya bersyukur dia sudah sedar dan boleh berkomunikasi walaupun dalam keadaan tersekat-sekat.

"Kos yang diperlukan dianggarkan di bawah RM60,000. Itu belum termasuk kos-kos lain. Saya buat permohonan kepada Perkeso kerana isteri pernah bekerja. Namun setakat ini belum ada jawapan daripada mereka. Selain itu, dia juga sudah lama berhenti kerja," ujarnya.

Dalam pada itu, Kid terharu apabila beberapa individu yang rapat seperti rakan artis dan peminat memberikan sumbangan ikhlas untuk membantu.

"Saya pun tak sangka ada rakan-rakan yang bersimpati dan menularkan cerita ini di media sosial sebagai jalan untuk meminta bantuan. Saya sangat berterima kasih kepada mereka. Bagi saya, kalau peminat mendoakan pun saya sudah bersyukur.

"Pendapatan hasil kerjasama dengan Home Of Champions (HOC) menerusi penjualan pakaian dan aksesori di atas nama Search sekadar untuk kegunaan semasa dalam Perintah Kawalan Pergerakan (PKP). Sebelum ini saya ada simpanan sikit-sikit untuk perancangan lain tapi apabila jadi begini terpaksalah ditukar," katanya.

Kid dan Aznin memiliki dua anak di mana anak sulung mereka, Deanda sudah bekerja manakala anak bongsu, Aaqil Naquidean bersekolah di Tingkatan Lima.

Mereka yang ingin menghulurkan sumbangan boleh berbuat demikian menerusi akaun Bank Muamalat 14030006799718 Persatuan Konsortium Industri Rakaman Muzik Malaysia (Irama) bersama keterangan sumbangan buat isteri Kid.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAJLIS PERKAHWINAN VELVET & RICH

Photo Credit to: blankie.


GAMBAR JEZAMINE LIM HAMIL 6 BULAN

Jika pada bulan September lalu Jezamine Lim, isteri Harith Iskandar hamil 12 minggu... bulan ini sudah tentu usia kandungannya sudah mencecah lebih enam bulan. Buktinya, lihat sahajalah perut Jezamine yang makin membesar menandakan kandungannya sihat walafiat.

Untuk info, sebelum ini Harith telah membawa Jazemine membuat imbasan kandungan di hospital termasuk membuat rakaman imej.

Klik untuk imej besar...

Dan melalui imbasan tersebut, mereka telah mengetahui bayi yang bakal lahir nanti ialah anak lelaki. Harith bagaimanapun masih belum membuat pemilihan nama yang sesuai untuk anaknya yang dikhabarkan akan lahir pada Mac 2012 nanti.


SARAT MENGANDUNG - SHARIFAH SAKINAH MASIH TETAP BERLAKON

"Sepatutnya penggambaran dilakukan lebih awal. Tetapi disebabkan Aiman terikat dengan kerja lain termasuk promosi filem 'Kimchi Untuk Awak', penggambaran hanya dapat dilakukan sekarang.

"Sudah seminggu penggambaran bermula... mujur watak saya dalam cerita ini menjadi wanita mengandung," kata pelakon Sharifah Sakinah yang tetap menyempurnakan komitmen menghabiskan penggambaran telefilem, meskipun sedang sarat mengandung dan menunggu detik melahirkan bayi sulung.

Sakinah yang bergandingan dengan pelakon Aiman Hakim Ridza itu memegang watak Munirah seorang wanita hamil dalam telefilem berjudul 'Dengan Beetle Kami Beraya Lagi' terbitan Dark Wave Pictures.

Klik untuk gambar besar

Bagaimanapun kata Sakinah, dia meletakkan syarat kepada penerbit termasuk 'orang kuat' Datuk Rafiena sebelum bersetuju berlakon dalam telefilem yang akan disiarkan TV1 itu.

"Saya minta supaya kakak tersayang, Sharifah Shahira dan teman baik, Marsha ada di sisi sepanjang penggambaran. Alang-alang, mereka pun berlakon sekali.

"Jadi, kalau saya tiba-tiba rasa hendak bersalin di set penggambaran, mereka dapat membantu apa yang patut. Memang benar, jika diikutkan, pada bila-bila masa saya sudah boleh bersalin," ujarnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


6 TAHUN KAHWIN - MARSHA MASIH MENANTI DIKURNIAKAN ZURIAT, BERSERAH PADA ALLAH SWT

"Kalau sentuh tentang hal anak, masih belum ada lagi rezeki untuk ke arah itu. Insya-Allah kita doakan yang baik-baik sahaja. Malah saya tiada jawapan bilakah saya akan dikurniakan anak, hanya berserah sahaja pada Allah SWT.

"Dia Yang Maha Mengetahui. Cuma Dia sahaja yang tahu bila masa yang tepat dan sesuai untuk saya berpeluang untuk jadi ibu dan ada anak," itulah kata penyanyi dan pelakon Marsha Milan Londoh yang masih menanti untuk dikurniakan permata hati sebagai pelengkap sebuah keluarga.

Sudah menjadi impian setiap pasangan yang mendirikan rumah tangga untuk memiliki cahaya mata sebagai penyeri mahligai cinta yang dibina.Begitu juglah dengan Marsha yang sudah hampir 6 tahun berkahwin bersama suami, Mohamed Shaiful Nizam Mohamed Ismail.

Klik untuk gambar besar

Dalam pada itu, bintang kelahiran program realiti nyanyian Akademi Fantasia 3 (AF3) ini menjelaskan, dia dan suami tidak merancang. Sebaliknya terbuka mengenai soal tersebut.

"Sejujurnya, saya dan suami memang tidak merancang namun untuk soal hamil itu semua dengan izinNya. Masa mula-mula kami kahwin, sebenarnya kami memang tidak menolak sekiranya dikurniakan rezeki awal dan kami memang berserah.

"Cuma belum lagi ada, harap semua sama-sama mendoakan agar saya dimurahkan rezeki untuk mempunyai anak sendiri, insya-Allah," ujar Marsha yang mendirikan rumah tangga bersama suaminya yang juga ahli perniagaan itu pada 31 Disember 2015.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA MAHU BERTUDUNG DENGAN IKHLAS, BUKAN KERANA TERPAKSA" - STACY

Stacy atau nama penuhnya Ummu Syaikhah Stacy Anam memberitahu bahawa beliau masih belum bersedia untuk bertudung walaupun hampir setahun memeluk agama Islam setelah mendirikan rumah tangga bersama Akim Ahmad.

Berikutan itu, beliau juga berpendapat bahawa perubahan itu biarlah berlaku secara semulajadi dan datang dari hati yang ikhlas, bukan secara terpaksa kerana orang lain.

"Tentang tudung, beri saya masa. Saya tidak mahu tergesa-gesa dan berubah secara drastik. Biarlah ia berlaku seiring dengan keikhlasan dan kehendak sendiri dan bukan kerana orang lain," jelasnya.

Sementara itu, Stacy turut menegaskan bahawa suaminya tidak pernah lalai mendidiknya dalam menguasai ilmu agama menyebabkan dirinya lebih senang untuk belajar dan memahami Islam di rumah.

Dengan itu, Stacy telah mengupah seorang ustazah yang akan ke rumahnya untuk mengajar beliau mengaji serta mempelajari tentang kelebihan Al-Quran.

"Keputusan ini diambil ekoran jadual kerja yang padat. Tambahan pula, Akim banyak beri tunjuk ajar kepada saya.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

"Pendekatannnya lebih santai seperti mengajar kanak-kanak tentang agama. Dia tidak paksa sebaliknya beri banyak masa.

"Tidak dinafikan bukan mudah untuk mendalami ilmu agama. Khususnya perkara berkaitan sebutan dalam bacaan ayat al-Quran," ujarnya dipetik sebagai berkata.

Sebelum ini, Akim yang juga suami kepada Stacy pernah didakwa bersikap dayus kerana membiarkan isterinya yang sudah memeluk agama Islam tidak bertudung. Namun bagi beliau, adalah lebih baik jika Stacy diberikan masa memperlajari satu persatu tentang agama Islam sebagaimana beliau saudara baru dan masih banyak perlu dipelajarinya.

Sumber: MMO

Foto: Stacy IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PEMBANTU RUMAH LARI, BUAT SESUATU - SYATILLA TAWAR RM3K TUNAI

"Wahai followers yg tercinta, SAYA OFFER CASH REWARD 3K UTK SAPA YG TERNAMPAK ATAU TERJUMPAK MANGKUK AYUN NI (MAID AKU) ciri2: PENDEK MCM POKOK KUCAI, TAIK LALAT SAMPAH ATAS MULUT, GIGI JARANG (jarak 1km antara 1 gigi ke gigi yg lain). Dia lari pagi tadi n dah BUAT SESUATU PADA KELUARGA SAYA!! POLIS AKAN BANTU DALAM SIASATAN. SO SAPA TERJUMPA TOLONG PEGANG DIA DAN DM TILLA CEPAT!!! Mohon repost!!!!

"Mohon slide guys maid paling perasan pernah aku jumpak filter sampai putih xdak darah. SAPA JUMPA ROJER!!! 3K CASH AKU BAGI. DIA MUNGKIN KT AREA TBS SEKARANG ATAU JOHOR LARI IKUT BATAM!!! #sumpahfacetofacetakelok," demikian tulis pelakon Syatilla Melvin yang menawarkan wang tunai kepada pengikut yang berjaya mencari pembantu rumahnya yang telah melarikan diri awal pagi semalam.

Menurut Syatilla atau lebih mesra dipanggil Tilla, individu terbabit telah melakukan perkara yang tidak diingini terhadap keluarganya. Malah tambah isteri kepada aktro Shaheizy Sam berkata kes ini sudah berada dalam siasatan pihak polis. Untuk makluman, Syatilla dan Sam mendirikan rumah tangga pada 8 Februari 2016 dan dikurniakan dua orang cahaya mata iaitu Syeriv Samheizy, 2, dan Sarima Samheizy, 1.

Klik untuk gambar besar

www.myartis.com / Sumber & foto: Astro Gempak & Instagram Syatilla Melvin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TALI GANTUNG - PELAKON AIDIL AZIZ 'TERSELAMAT'

Umpama memperoleh nyawa kedua!

Demikian halnya dengan pelakon Aidil Aziz yang terselamat daripada hukuman gantung sampai mati selepas Mahkamah Majistret semalam meminda pertuduhan yang dihadapi mereka daripada mengedar dadah jenis ganja kepada memiliki dadah itu.

Pertuduhan itu dikemukakan Timbalan Pendakwa Raya Aftal Mariz Mohamed di hadapan Majistret Siti Radziah Kamarudin.

Bagaimanapun, Aidil atau nama penuhnya Mohd. Aidil Abdul Aziz, 29, dan dua rakan, Omar Sayeed Ghulam Mohammad, 36, yang bekerja sendiri dan R. Guevara Cortez, 33, jurutera teknologi maklumat mengaku tidak bersalah terhadap pertuduhan pindaan tersebut.

Omar Sayeed merupakan anak kepada seorang Datuk Seri manakala Guevara merupakan rakyat Filipina.

Mengikut pertuduhan, masing-masing didakwa bersama-sama memiliki dadah jenis ganja seberat 18.39 gram di sebuah rumah di Ampang Ulu, di sini pada 12.40 tengah hari, 24 September lalu.

Mereka didakwa mengikut Seksyen 6 Akta Dadah Berbahaya 1952 yang membawa hukuman denda maksimum RM20,000 atau penjara sehingga lima tahun atau kedua-duanya, jika sabit kesalahan.

Mahkamah membenarkan jaminan RM4,000 kepada Aidil yang diwakili peguam bela Wan Azwan Aiman Wan Fakhruddin dan Guevara diwakili Afifuddin Ahmad Hafifi.

Omar Sayeed pula diwakili peguam G. Jaya Prem tidak dibenarkan jaminan kerana tertuduh mempunyai satu lagi kes di Mahkamah Sesyen.

Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"MANA OTAK" - REMY ISHAK DAKWA DIANIAYA, BUAT LAPORAN POLIS

"Saya baru balik daripada balai polis tadi. Saya membuat laporan polis sebab ada satu mamat dia kurang ajar dengan saya. Saya faham sekarang dunia viral tapi jangan nak ambil kesempatan dan jangan nak aniaya kami.

"Ya, saya tahu zaman sekarang semua orang nak glamor, kadang-kadang buat benda tak sepatutnya, mengaibkan orang dan buat video viral terutama berkaitan selebriti sebab nak glamor," demikian kata pelakon Remy Ishak yang tampil membuat laporan polis mendakwa dirinya difitnah oleh seorang lelaki.

Pelakon filem Sembunyi 'Amukan Azazil' itu menyifatkan tindakan sedemikian tidak berakal dan bodoh.

Klik untuk gambar besar

"Ugut-ugut nak viralkan, nak fitnah, nak aibkan orang, where is your brain? Ada banyak cara lain nak dapat duit tetapi buat benda bangang sebab semata-mata nak satu kampung tahu masalah kau, bodoh!" katanya lagi menerusi video Instastory miliknya.

Bagaimanapun, Remy tidak mendedahkan maklumat lanjut berkenaan laporan polis tersebut malah tidak dinyatakan individu yang dimaksudkan.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISTERI FAKHRUL UNIC SELAMAT LAHIRKAN ANAK KETIGA, LELAKI

Alhamdulillah... tahniah kami ucapkan kepada penyanyi dan pengacara, Fakhrul Radhi Khamarudin, 33, dari kumpulan nasyid UNIC atas kelahiran cahaya mata lelaki semalam. Fakhrul berkongsi berita gembira terbabit menerusi kemas kini terbaru di laman Instagram miliknya.

"2/12/2019 jam 3.10 pm, Alhamdulillah kakak pada adik ipar saya iaitu isteri saya telah selamat melahirkan baby boy. 3.66 kilogram.. Sado bukan? Sila save date tu, sebab baby nak hadiah banyak-banyak. Anak dan isteri kedua-duanya selamat. Terima kasih doktor dan nurse Hospital Sungai Buloh.. Terima kasih atas doa semua," tulis Fakhrul.

Di ruangan komen, rata-rata peminat mengucapkan tahniah kepada Fakhrul atas kelahiran cahaya mata barunya. Untuk makluman, Fakhrul mendirikan rumah tanga dennen Siti Syahirah Sohimi, 34, dan sebelum ini mereka dikurniakan dua orang cahaya mata, Muhammad Muqri, 8 dan Waffa Illiyyin, 6.

Klik untuk gambar besar

www.myartis.com / Sumber & foto: Astro Gempak & Instagram Fakhrul UNIC

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FOTO 'KEKASIH BARU': "TAK MAINLAH GIMIK" - ELFIRA

Semalam mencetuskan pelbagai tanda-tanya apabila memuatnaik foto mesra bersama seorang lelaki di tepi pantai. Ramai yang percaya jejaka itu adalah 'kekasih baru' beliau tetapi wajahnya tidak jelas kelihatan.

Rata-rata netizen ingin tahu identiti sebenar jejaka tersebut. Tidak kurang juga ada yang mengatakan mungkin Elfira sengaja ingin mencetuskan gimik sahaja.

Pelakon Elfira Loy yang sudah pun meneruskan kehidupan dari kisah putus tunangnya telah diminta kepastian mengenai identiti lelaki di sebelahnya.

Bagaimanapun, usaha Berita Harian tidak membuahkan hasil apabila Elfira selesa merahsiakan dulu perkara itu. Dalam masa sama, Elfira menafikan dia cuba melakukan gimik seperti yang didakwa ramai.

Sementara itu, usaha BH Online mendapatkan kepastian daripada Elfira mengenai identiti lelaki di sebelahnya tidak membuahkan hasil. Selesa merahsiakan dulu perkara itu, Elfira bagaimanapun, menafikan dia cuba melakukan gimik.

Klik untuk gambar besar

"Saya tak mainlah gimik sebegitu. Tidak ada apa lagi yang perlu dikongsi," demikianlah kata Elfira.

Daripada sumber yang kami terima, hubungan Elfira dan jejaka tersebut yang dikenali sebagai Faris K Anuar sudah lama terjalin. Mereka pernah hadir bersama-sama ke jamuan hari raya di rumah pelakon Sari Yanti sebelum ini.

Faris merupakan graduan Cass Business School, City University London dalam bidang Sains Aktuari. Berasal dari keluarga yang berada dan pernah menjadi salah seorang anak didik Datuk Aznil Haji Nawawi untuk rancangan On Air musim 2.

Nampaknya pilihan Elfira kali ini, boleh tahan juga dan apa yang penting katanya hubungan mereka ini mendapat restu ibu bapa pelakon wanita itu.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAHNIAH - SHARNAAZ SAMBUT ANAK SULUNG DI HARI LAHIR

Pada jam 9.01 pagi tadi (30.8.18), isteri kepada pelakon Sharnaaz Ahmad, Noor Nabila telah selamat melahirkan cahaya mata lelaki di di Prince Court Medical Centre.

Berita gembira tersebut dikongsikan oleh Sharnaaz menerusi laman Instagram selain turut dikongsikan oleh adik iparnya, Neloofa di InstaStory dengan ayat: "Baby J is out. Alhamdulillah and congrats sis @noornabila".

Insta Stories yang kemudiannya dikongsikan di laman Instagram rasmi Meletop itu turut mendapat ucapan tahniah tidak henti-henti buat pasangan berkenaan.

Klik untuk gambar besar

Selain itu, Sharnaaz turut memuatnaik ucapan tanda penghargaan buat isterinya yang sudah bertarung nyawa untuk melahirkan zuriat mereka dan memberikan hadiah yang cukup istimewa dan bermakna buat beliau.

Lebih menarik lagi apabila 30 Ogos juga merupakan hari kelahiran Sharnaaz dan ia adalah hadiah hari lahir yang sungguh bermakna tahun ini.

Alhamdulillah dan tahniah diucapkan kepada Sharnaaz dan isteri. Semoga keluarga mereka ini terus dilimpahi dengan kebahagiaan dan rezeki dengan kehadiran orang baru.

www.myartis.com / Sumber: Utusan, Instagram Sharnaaz Ahmad & Meletop

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SYUKURLAH NAMPAKNYA USAHA KERAS SAYA LAKUKAN TERUS BERJALAN" - PUTERI SARAH LEGA IRA KAZAR DAH DIPANGGIL JAWI

"Apa yang saya boleh beritahu, memang dia (Ira) sudah pun dipanggil dan tampil memberikan keterangan (kepada pihak JAWI). Sekarang, pegawai penyiasat sedang menjalankan siasatan selanjutnya. Walaupun siasatan dilakukan mengambil masa, tapi saya lega kerana ia terus berjalan.

"Insya-Allah selepas selesai siasatan itu, saya akan bertindak ke peringkat seterusnya. Apapun, saya berasa amat lega kerana segala usaha yang dilakukan ini adalah bagi melindungi keluarga dan anak-anaknya saya. Harapan dan doa saya agar kemenangan akan berpihak kepada saya.

"Semua yang saya perjuangkan ini untuk diri sendiri dan anak-anak. Ia memang satu proses yang panjang, tetapi setidak-tidaknya Alhamdulillah, ada menunjukkan perkembangan. Saya juga tidak kisah menunggu lama, asalkan ada pergerakan tentang siasatan dilakukan ini.

"Bagaimanapun, syukurlah nampaknya usaha keras yang saya lakukan terus berjalan," kata pelakon Puteri Sarah, 37, yang berasa lega apabila anak kepada pelakon veteran Kazar Saisi, Ira Kazar sudah dipanggil untuk memberi keterangan di Jabatan Agama Islam Wilayah Persekutuan (JAWI), minggu lalu selepas dia didakwa mengganggu rumah tangganya bersama pengarah filem, Syamsul Yusof.

Klik untuk gambar besar

Puteri Sarah berkata, menerusi aduan yang sudah dibuatnya di Mahkamah Sivil dan Mahkamah Syariah sebelum ini, siasatan ke atas wanita terbabit kini giat dijalankan oleh pihak berkaitan dan semoga semuanya lancar.

Menurut Puteri Sarah lagi, ada dua aduan sudah dibuatnya iaitu satu di Mahkamah Syariah untuk dakwaan orang ketiga, manakala di Mahkamah Sivil pula bagi dakwaan melakukan gangguan.

Sarah juga mendedahkan mahkamah telah mengeluarkan arahan injuksi yang melarang Ira mendekati dia dan seluruh ahli keluarganya. Katanya, sekarang hidupnya berasa lebih aman.

Sementara itu, Puteri Sarah berharap kemenangan akan berpihak kepadanya. Dalam pada itu, Sarah turut memberitahu, pihak mahkamah telah mengeluarkan arahan injuksi kepada pihak ketiga supaya tidak mengganggu dan mendekati dirinya dan keluarga.

"Ada dua aduan dibuat iaitu satu di mahkamah syariah untuk dakwaan orang ketiga manakala di mahkamah sivil untuk dakwaan melakukan gangguan. Saya perjuangkan ini untuk diri sendiri san anak-anak. Ia memang satu proses yang panjang tetapi Alhamdulillah, ada progres.

"Saya tak kisah menunggu asalkan ada pergerakan tentang siasatan ini. Nampak usaha keras saya berjalan. Pihak di sebelah sana tidak boleh berkomunikasi langsung dengan saya dan mendekati keluarga saya. Sekarang saya akui hidup saya lebih aman," ujarnya.

Minggu lalu, Pengarah Jawi, Datuk Mohd Ajib Ismail mengesahkan wanita terbabit hadir memberi keterangan berhubung gangguan orang ketiga dalam rumah tangga membabitkan Sarah dan suaminya Syamsul Yusof. Ira disiasat berdasarkan Seksyen 38 Akta Kesalahan Jenayah Syariah (Wilayah-Wilayah Persekutuan) 1997.

Untuk makluman, Puteri Sarah dan Syamsul telah berkahwin pada 8 Mac 2014 dan dikurniakan dua cahaya mata iaitu Syaikhul Islam, 5, dan Sumayyah, 3.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - IBU ACHEY KEMBALI KE RAHMATULLAH PADA 10 RAMADAN TERAKHIR

Takziah diucapkan kepada pelawak Achey atas pemergian ibu tercinta, Ngaisah Hassan, 74, yang meninggal dunia jam 12.46 tengah malam tadi iaitu pada 10 Ramadan terakhir akibat kanser pankreas. Berbaki seminggu menyambut ketibaan Aidilfitri, berita duka tersebut dikongsikan Achey atau nama sebenarnya Mohd Nasir Hamzah menerusi laman Instagram.

"Ya Allah. Permudahkan perjalanan mak di sana. Kami reda ya Allah. Saya atas motosikal lagi, baru balik dari kerja. Mak baik. Mak pergi di bulan yang baik (Ramadan). Semoga mak jalani waktu yang terindah. Al-Fatihah," tulisnya.

Menerusi hantaran di Instagram Story, Achey turut memaklumkan ibunya menghadap Ilahi pada malam yang tenang sambil memandu ke kampung halamannya yang terletak di Segamat, Johor untuk urusan pengebumian ibunya: "Mak pergi malam yang tenang," tulisnya lagi.

Arwah ibu Achey telah selamat dikebumikan di Tanah Perkuburan Kampung Usaha Jaya, Labis Johor. Difahamkan, Ngaisah baru beberapa hari menjalani pembedahan di sebuah pusat perubatan di Johor Bahru dan dilaporkan berada dalam keadaan kurang baik.

Klik untuk gambar besar

Berita sedih itu turut dikongsi oleh adik kepada Achey iaitu Natasha Hamzah. Menurut Natasha, arwah pada awalnya menerima rawatan di Hospital Segamat sejak awal April namun telah dipindahkan ke HSA untuk mendapatkan khidmat doktor pakar.

"Arwah meninggal di Hospital Sultanah Aminah Johor Bahru dan akan dikebumikan di Tanah Perkuburan Kampung Usaha Jaya, Labis Johor. Kalau ikutkan, niat nak kebumikan sebelum solat zohor. Asalnya dirawat di Hospital Segamat tapi dipindahkan ke HSA sebab proses rawatan mak tak ada di Hospital Segamat dan doktor pakar ada di HSA," ujarnya.

Dalam pada itu, isteri kepada Achey iaitu Nor Hasanah Yahaya menerusi Instagram turut bersedih dengan pemergian arwah ibu mentuanya yang meninggal dunia. Sentiasa akan mendoakan ibu mentuanya, Hasanah atau lebih dikenali sebagai Anne turut berkongsi video memperlihatkan arwah memberi lambaian terakhir untuk mereka sekeluarga.

"Al-Fatihah buat ibu mentua saya Hajah Ngaisah Hassan. Semoga mak tenang di sana... mak pergi pada 10 Ramadan terakhir. Semoga mak dipermudahkan segalanya. Lagi berapa hari saja mak nak raya... terima berita ini.

"Lambaian terakhir mak untuk kami sekeluarga. Kami akan merindui mak. Pada 23 Ramadan mak pergi meninggalkan kami semua. Allah lebih sayangkan mak. Semoga mak tenang di sana di samping arwah abah.

"Kami akan selalu mendoakan mak. Kami dalam perjalanan jumpa mak buat kali terakhir. Ciuman terakhir kami untuk mak. Kami hilang satu lagi doa yang paling berharga dalam hidup kami," tulisnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GELARAN JUARA DEWI REMAJA 2018/2019, HANEESYA HANEE DITARIK BALIK

"Pertama sekali saya minta maaf sangat-sangat. Kesilapan tersebut sangat serius. Saya mengaku itu memang salah saya, saya mengaku itu perbuatan saya. Saya tak tahu kenapa dan tidak menjangkakan akan jadi begini.

"Saya terima keputusan untuk tarik balik gelaran tersebut dan itu memang sewajarnya. Saya tahu saya dah rosakkan nama Dewi Remaja. Saya minta orang ramai berhenti menyalahkan ibunya. Ini semua atas perbuatan saya, pilihan saya sendiri.

"Ibu saya tiada kena mengena. Biarkan ibu saya sendirian," kata pelakon dan model Haneesya Hanee apabila gelaran sebagai Juara Dewi Remaja 2018/2019 telah dilucutkan dan ditarik balik, susulan kontroversi berparti dan mengambil alkohol di kelab malam tempoh hari.

Haneesya mengakui kesilapannya serta berharap orang ramai berhenti mengecam atau meletakkan kesalahan pada ibunya kerana apa yang berlaku adalah pilihannya sendiri.

Klik untuk gambar besar

Perkara itu diumumkan oleh Editor Majalah Remaja, Faiz Aiman, dalam satu sidang media khas yang diadakan tengah hari tadi oleh pihak Nu Ideaktiv apabila mendapati Haneesya telah melanggar kontrak serta syarat-syarat penyertaan pertandingan tersebut.

Menurut Faiz lagi, tiada sesiapa yang akan ditabalkan sebagai Dewi Remaja terbaru bagi edisi 2018/2019.  Tempat kedua masih milik Tia Sarah begitu juga dengan Sherin Amiri di tempat ketiga.

Difahamkan, video yang tersebar itu berlaku sebulan sebelum pertandingan akhir rancangan pencarian bakat itu. Malah, pada malam kemenangan 13 Januari lalu, Haneesya berada di rumah bersama keluarganya.

Kami harap Haneesya akan jadikan apa yang berlaku sebagai pengajaran dan janganlah mensia-siakan bakat yang anda miliki. Semoga terus maju jaya walaupun tidak lagi bergelar Dewi Remaja.

KLIK LINK INI UNTUK TONTON SIDANG MEDIA KHAS

ATAU KLIK DISINI UNTUK TONTON VIDEO HANEESYA

www.myartis.com / Sumber, foto & video: Media Hiburan, Facebook  Remaja & Instagram Majalah Remaja

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - IBU ADAM AF2 KEMBALI KE RAHMATULLAH

Takziah diucapkan buat Adam AF2  atau nama sebenarnya Mohd Aizam Mat Saman atas pemergian ibu tersayang, Ummi Noorsarinah Duli yang meninggal dunia pada jam 7.45 malam semalam akibat komplikasi jantung.

Difahamkan, ibu Adam menghembuskan nafas terakhir pada usia 53 tahun di Hospital Queen Elizabeth, Kota Kinabalu, Sabah.

Pengurus Adam, Mohd Afrendie Affendy atau mesra dengan nama Andy mengesahkan dan memaklumkan berita sedih itu di akaun Facebook miliknya.

Klik untuk gambar besar

"Adam ketika ini dalam perjalanan pulang ke Sabah. Adam mendapat tahu berita pemergian ibunya sejam sebelum berlepas pulang," jelas Andy.

Arwah dilaporkan pernah menjalani pembedahan jantung pada bulan lalu dan sejak itu berada di bawah pemantauan doktor.

Semoga roh ibu Adam dicucuri rahmat Allah SWT dan ditempatkan di kalangan orang beriman.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ADIRA SUHAIMI SELAMAT BERSALIN

Alhamdulillah! Tahniah kami ucapkan buat penyanyi Adira Suhaimi dan suaminya, Datuk Seri Adnan Abu atau lebih dikenali sebagai Dato Red atas kelahiran bayi sulung mereka yang merupakan bayi perempuan.

Berita gembira ini dikongsikan oleh kakak Adira, Emma Suhaimi menerusi laman Instagramnya dengan memuatnaik gambar anak adiknya yang dilahirkan semalam (10 Mac 2016).

Klik untuk gambar besar

"Jeng2!!!! Sa paling hepii... syukur yayang suda selamat bersalin.. baru saja... tq kepada yg mendoakan... tahniah @adira.suhaimi @dato.red.. nanti aci pg sana kasi mandi ah anak... muah2 tazabar ny...... 😍😍😍😍😍😍😍😍 #ANGGERIK 🌷🌹🌸🌺🌼🌻," tulis Emma.

Moga kelahiran puteri tersebut dapat menyinari lagi rumah tangga mereka.

Sumber & foto: Emma Suhaimi IG & Adira Fans Club IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SELEBRITI WANITA LAIN TAYANG ASET TAPI TIDAK DIKECAM, SEBALIKNYA DIPUJI" - BABY SHIMA

"Saya ada perasan segelintir selebriti wanita lain yang lebih seksi sehingga menayangkan aset tapi tidak dikecam. Sebaliknya mereka dipuji dan tidak pula dikecam. Malah, saya yang tidak pernah menayangkan aset secara terbuka pula sering mendapat perhatian netizen," ujar penyanyi Baby Shima.

Sering terpalit dengan kontroversi panas, Baby Shima meluahkan rasa sedih sering menjadi mangsa kecaman netizen di media sosial. Tambah Baby Shima, dia merasa hairan kerana apa sahaja yang dilakukannya pasti akan menimbulkan rasa kurang senang netizen.

Bagaimanapun, Shima berkata dia tidak pernah menayang tubuh badan namun sering dikecam, sebaliknya ada artis wanita lain yang lebih seksi namun dipuji pula.

Dalam pada itu, Shima berkata dia tidak lagi melenting serta tidak kisah apabila dikecam kerana dia sedar apa saja dilakukannya serba tidak kena di mata netizen.

Klik untuk gambar besar

"Sekarang saya sudah lali dan tidak kisah jika ada yang masih mengecam kerana apa saja yang saya lakukan pasti ada saja tidak kena di mata mereka. Bagi makan kucing mpun kena kecam, buat apa sahaja semuanya dikecam, tapi bila buat show ramai pula yang datang," katanya.

Sementara itu, Shima atau nama sebenarnya Nor Ashima Ramli memberitahu dia pernah menerima panggilan daripada seorang ustaz yang memberi teguran secara peribadi.

"Saya suka menerima teguran secara peribadi tanpa nama disebut kerana jika ditegur secara umum, saya jugalah yang akan menerima kecaman netizen nanti," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK KEDUA SHAHROL SHIRO HIDAP BUAH PINGGANG KRONIK - ISTERI MOHON DOA

Anak kedua kepada pelawak Shahrol Shiro iaitu Ismail Rifqi dimaklumkan oleh doktor keadaan kesihatannya semakin membimbangkan selepas buah pinggang bayi berusia lapan bulan itu mengalami masalah dan sudah berada di tahap kronik.

Isteri Shahrol iaitu Nor Farhanah Syamimi atau lebih mesra disapa Anna berkata anak kedua mereka itu memerlukan rawatan segera selepas kedua-dua buah pinggangnya rosak dan membengkak.

"Pada Isnin lalu, hasil ujian dan pemeriksaan pakar mendapati buah pinggang Ismail belah kanan sudah tiada, manakala buah pinggang Ismail sebelah kiri pula sudah bengkak.

"Kata doktor Ismail perlu mendapatkan rawatan secepat mungkin memandangkan dia hanya ada satu buah pinggang dan buah pinggang yang ada pun bengkak.

Klik untuk gambar besar

"Memang terkejut dan sedih apabila mendapat keputusan itu. Luluh hati bila dapat tahu buah pinggang Ismail mengalami kerosakan dan sudah teruk," katanya.

Sementara itu, Anna berkata dia mula mengesan sesuatu yang tidak kena terhadap kesihatan anaknya apabila Ismail sering demam dan terdapat sesuatu yang tidak normal pada air kencing. Bimbang keadaan menjadi lebih teruk, Anna dan suami mengambil keputusan melakukan pemeriksaan lanjut di hospital.

"Dia selalu demam on off... kalau tengok secara fizikal dia nampak macam sihat sahaja tapi naluri ibu kita rasa macam ada yang tak kena. Apabila tengok dia asyik tak sihat, kami bawa dia bertemu pakar dan buat pemeriksaan lebih menyeluruh. Sekarang ini Ismail dimasukkan ke sebuah hospital di Johor dan sedang menerima rawatan antibiotik," jelasnya.

Dalam pada itu, Anna turut memohon orang ramai mendoakan agar anaknya itu segera sembuh dan diberikan kekuatan untuk terus melawan penyakit.

"Mohon jasa baik dari kalian untuk mendoakan kesihatan anak Anna. Doakan semoga Ismail cepat sihat dan dipermudahkan segala urusan kami. Mana tahu atas sebab doa kalian Allah angkat dan makbulkan untuk anak Anna. Selitkan nama anak Anna dalam setiap solat dan doa kalian... semoga Allah balas semua jasa baik kalian," tuturnya.

Untuk makluman, Shahrol dan Anna berkahwin pada 18 Mac 2016. Selain Ismail, pasangan ini dikurniakan anak sulung lelaki bernama Iskandar Rizqi berusia empat tahun. Shahrol juga mempunyai seorang anak lelaki, Muhd Adam hasil perkahwinan terdahulu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EBBY YUS: "BERDOSA KE HINA KE SAYA KAHWIN WANITA MUDA & CANTIK?"

"Sebenarnya saya tak sangka boleh jadi macam ini tapi tak apa saya dah maafkan mereka sebab netizen akan komen apa saja yang mereka nampak. Saya tak ada masalah dengan semua komen. Cuma pada saya, berdosa ke hina ke orang macam saya ini dah tua, tak ada rupa kahwin dengan wanita muda dan cantik?

"Jadi satu dosa ke kalau memang benar saya dijodohkan dengan wanita muda dan cantik?. Saya tak marah dan tak kecewa. Saya maafkan warganet. Cumanya, adakah orang cantik, jodohnya hanya untuk mereka yang kacak dan muda?

"Semua yang berlaku adalah atas ketentuan Allah dan kita sebagai manusia tidak boleh menolak takdir sekiranya ia berlaku," demikian kata pelakon dan pelawak Ebby Yus, 55, yang mengakui terkilan apabila ada segelintir netizen yang mengatakan dirinya tidak sesuai untuk berkahwin dengan wanita yang lebih muda.

Klik untuk gambar besar

Gara-gara tular gambar 'perkahwinan' bersama penyanyi Zizi Kirana di media sosial, ramai menyangka Ebby Yus benar-benar mendirikan rumah tangga hingga ada meninggalkan komen terkejut dan mempersoalkan pilihan Zizi berkahwin dengan Ebby.

Ebby yang masih bersama produksi JKK dan terbabit dalam beberapa penggambaran bersama produksi yang menerbitkan program di YouTube itu juga menitipkan ucapan terima kasih buat peminat yang sentiasa mendoakan supaya dia ditemukan dengan jodoh baik.

"Kepada yang mendoakan, saya ucapkan terima kasih. Sebagai manusia, tentunya kita semua mahukan pengakhiran yang baik dalam hidup. Seandainya Allah sudah tetapkan bahawa penghujung hidup ada bersama wanita yang mengisi rumah tangga, saya terima," katanya.

www.myartis.com / Sumber: mStar Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA DATUK VIDA MENGALIR AIR MATA DIHADIAHKAN STAFF BEG TANGAN RM30,000

"Saya tidak sangka Iqbal mampu untuk membelikan hadiah semahal ini kepada saya. Saya berbangga kerana Iqbal berjaya dalam perniagaannya hari ini.

"Iqbal bertatih dari bawah sehingga dia mampu mengecapi kejayaan dan menjalani kehidupan dengan lebih baik sekarang," demikian kata usahawan kosmetik, Datuk Seri Vida (DSV) yang mengalirkan air mata ketika menerima hadiah berupa tas tangan berjenama mewah berharga RM30,000 daripada pengurus pemasarannya, Ahmad Iqbal Zulkefli.

Iqbal berkata tujuan dia menghadiahkan tas tangan tersebut kepada DSV sebagai tanda berterima kasih kepada usahawan tersebut yang telah banyak membantunya selama ini.

Menurut Iqbal, DSV lah yang membantunya dan memberi tunjuk ajar kepadanya dalam selok belok perniagaan sehingga menempa kejayaan seperti hari ini. Momen istimewa tersebut dikongsi Iqbal menerusi laman sosial Instagram (IG)nya sambil mengucapkan terima kasih kepada DSV.

Klik untuk gambar besar

Dalam pada itu, DSV menerusi rakaman video tersebut tidak menyangka Iqbal sanggup membelanjakan wang yang banyak hanya untuk memberikannya hadiah.

DSV turut memaklumkan tas tangan edisi terhad berjenama Christian Dior itu sudah lama diidamkan: "Saya sebelum ini memang ada tengok beg tangan ni. Tapi tangguhkan hasrat membelinya, tak sangka impian untuk memilikinya tercapai.

"Saya menangis bukan kerana beg tangan ini mahal tetapi kerana saya tidak pernah menerima hadiah daripada sesiapa selalunya saya yang bagi orang hadiah," tuturnya.

www.myartis.com / Sumber & foto: Astro Gempak, Instagram Ahmad Iqbal Zulkefli & Datuk Seri Vida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAQIEM DISAHKAN DOKTOR ALAMI KEMURUNGAN SEDERHANA

"Doktor mengesahkan saya mengalami kemurungan sederhana, iaitu lebih tinggi daripada kemurungan ringan yang saya nyatakan semalam.

"Kemurungan mempunyai empat peringkat dan apa yang saya alami adalah peringkat ketiga. Ia lebih teruk daripada apa yang saya sangkakan. Berikutan itu, saya perlu mengambil ubat.

"Doktor turut memberitahu, sekiranya tidak dirawat, kemurungan ini boleh memberikan kesan terhadap kehidupan saya," kata penyanyi Haqiem Rusli, 20, yang selesai berjumpa dengan pakar psikiatri petang semalam.

Jelas Haqiem, hasil pemeriksaan kesihatan bersama doktor pakar psikiatri, Song Sheng Yong, di ibu kota, selama sejam itu sekaligus membuktikan beliau tidak mereka cerita mengenai depresinya.

Klik untuk gambar besar

Dalam masa sama, Haqiem berasa lega mendapat pengesahan doktor pakar mengenai penyakitnya semalam biarpun tidak mengubah persepsi sesetengah orang terhadapnya kini yang menganggap ianya hanyalah gimik.

Bagaimanapun Haqiem enggan mengulas lanjut mengenai pemeriksaan yang dilakukan kerana masih belum selesai sepenuhnya.

Menurut Haqiem, beliau bakal bertemu doktor yang sama sekali lagi pada minggu depan.

Sementara itu, penyanyi yang terkenal dengan lagu 'Tergantung Sepi' ini mengaku lega selepas mendapat pengesahan daripada doktor pakar.

"Saya memang tidak boleh menghalang orang ramai daripada menuduh saya menipu, tetapi jujurnya saya mengalami kemurungan sejak awal tahun ini. Namun, saya berdegil untuk tidak mendapatkan rawatan.

"Alhamdulillah, saya lega selepas mendapatkan pemeriksaan doktor. Pusat rawatan saya kunjungi juga bukan sebarangan," kata penyanyi yang memilih Pusat Psikologi Antarabangsa di Taman Desa, untuk tujuan pemeriksaan.

Semalam, penyanyi yang baru saja muncul dengan single 'Selamat Tinggal Sayang' itu mengadakan sidang media bagi menjelaskan kontroversi berhubung dakwaan dibuatnya baru-baru ini, kononnya dia mengalami kemurungan sehingga mahu meninggalkan dunia seni.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BAKAL MENGERJAKAN HAJI SEPTEMBER INI - RAHMAD MEGA INGIN KEHIDUPAN BARU

"Alhamdulillah, saya bakal mengerjakan Rukun Islam kelima pada 11 September ini. Ini merupakan kali pertama saya mengerjakan Haji selepas beberapa kali mengerjakan ibadah Umrah," ujar penyanyi lagu 'Bayangan Gurauan', Rahmad Mega atau nama sebenarnya, Rahmad Tohak yang bakal mengerjakan ibadah Haji selama 40 hari.

Rahmad yang bakal berlepas ke sana bersama isteri serta ibu dan bapa mertua, berharap agar segala urusan mereka sekeluarga untuk mengerjakan ibadah Haji dipermudahkan dan mereka mendapat Haji yang mabrur.

Klik gambar untuk size besar

"Saya berharap yang baik-baik sahaja ketika di sana nanti. Harapan saya adalah untuk sebuah perubahan kehidupan yang lama kepada yang baru dan saya mahu jadi lebih baik berbanding sebelum ini. Saya juga akan mendoakan kepada mereka semua yang telah memudahkan urusan rezeki saya agar berjaya dan turut dimurahkan rezeki, Insya-Allah," jelasnya.

Dalam perkembangan terbaru, Rahmad kini dalam proses untuk mempromosikan single terbarunya yang berjudul 'Tak Bisa Membencimu'. Lagu tersebut mendapat sentuhan komposer LY dan Baiduri pula bertindak sebagai penulis lirik.

"Lagu Tak Bisa Membencimu merupakan single terbaru saya darui album Hujan. Single tersebut bercerita mengenai perasaan seseorang yang putus cinta tetapi dia tidak membenci bekas kekasihnya dan mengenang segala yang positif dalam percintaan mereka," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"AMAT BERSYUKUR ADA WANG TABUNGAN & MASIH MENDAPAT TAWARAN BERLAKON" - MUBARAK MAJID

"Alhamdulillah, saya sebenarnya amat bersyukur kerana ada wang tabungan dan masih mendapat tawaran berlakon lagi. Ditambah, saya pula hanya berlakon sepenuh masa saja sejak dari dahulu.

"Kalau rezeki berlakon itu, masih ada sikit-sikit. Alhamdulilah, sangat bermakna buat saya. Cuma, sekarang kena akurlah apabila  penggambaran drama Cukup Derita Itu dihentikan seketika disebabkan 'lockdown'.

"Belum habis lagi penggambarannya. Tapi, keselamatan nyawa dan kesihatan lebih utama. Wabak Covid-19 ini bukan main-main dan saya pun dah warga emas," kata pelakon drama 'Cukup Derita Itu', Mubarak Majid, 63, yang mengakui dia turut bergantung pada wang tabungannya untuk meneruskan kelangsungan hidup pada ketika ini.

Aktif berlakon sejak era 1980-an, Mubarak mmeberitahu dia masih lagi ada rezeki dalam kerjaya seni, tapi terganggu juga akibat penularan Covid-19 serta perlaksanaan Perintah Kawalan Pergerakan (PKP) yang berterusan.

Mubarak yang sentiasa tawakal dan percaya dengan rezeki Allah, berkata babak lakonannya dalam drama popular di TV3 itu sekitar 10 peratus sahaja kerana watak pembantu.

Katanya yang menetap bersama anaknya, seorang ibu tunggal, mereka juga ada menjalankan perniagaan kecil-kecilan secara atas talian (online).

Bagaimanapun, Mubarak memaklumkan dia ketika ini turut mengikat kontrak berlakon drama radio, 'Cik Norma Cik Maya' bersama Nasional FM selama setahun.

"Saya sudah memulakan rakaman untuk drama ini di konti radio pada bulan lalu. Namun, memandangkan sekarang  'total lockdown',  saya hanya rakam suara di rumah menerusi telefon," katanya.

Mubarak yang memiliki 10 cucu berkata drama sektsa 'Cik Norma Cik Maya' ini sudah disiarkan Nasional FM pada setiap Ahad,  jam 12.15 tengah hari.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AM I READY FOR THIS" - ZARINA ANJOULIE KONGSI VIDEO KEKASIH BELIKANNYA BAJU MUSLIMAH

"Dah start shopping kan kita baju muslimah lepas ni dia minta kita berhijab pulak... Am I ready for this?" kata pelakon Zarina Anjoulie pada sebuah video dimana dia mempersoalkan adakah dirinya sudah bersedia untuk memakai muslimah serta berhijab semula selepas ini.

Dalam perkongsian video tersebut, teman lelaki Zarina atau lebih mesra disapa Anju dilihat telah membelikan pakaian muslimah dan tudung untuk bakal isterinya itu.

Sejak kebelakangan ini, nama Zarina Anjoulie menjadi bualan apabila berkongsikan momen bahagianya bersama kekasih baru dikenali sebagai Datuk Seri Khazrul Elzey.

Rata-rata netizen tumpang bahagia apabila melihat Zarina disayangi teman lelakinya dan akhirnya pelakon itu berjumpa lelaki yang tepat buatnya.

Klik untuk gambar besar

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KERANA FOTO LEHER, RAMBUT PANJANG - FINALIS HERO REMAJA, ANIQ 'DISERANG', INGAT V BTS

Finalis program Hero Remaja 2020, Aniq Suhair baru-baru ini telah 'diserang' netizen dari seluruh dunia, gara-gara foto yang dimuat naik olehnya di Instagram seakan-akan mirip ahli kumpulan terkenal BTS iaitu V atau nama sebenarnya, Kim Tae-hyung. Menurut Aniq, dia tidak menyangka foto tersebut boleh menjadi tular namun menganggap ia sebagai batu loncatan untuk terus dikenali serta membuka peluang mengembangkan bakat ke luar negara.

"Saya pun tak sangka gambar itu boleh viral sebab mereka fikirkan itu foto Taehyung. Saya ambil positif saja sebab secara tidak langsung seperti rezeki kerana dapat dikenali seluruh dunia disebabkan kekeliruan itu. Soal komen negatif itu, saya biarkan dan tolak tepi sahaja. Itu terpulang kepada pendapat mereka dan siapalah saya untuk menilai diri sendiri seperti artis lain.

"Saya tetap menjadi diri sendiri yang suka fesyen artis Korea. Sebenarnya saya bersyukur juga apabila viral ini sebab mungkin ada peluang untuk lebih dikenali, manalah tahu kalau ada rezeki dapat kembangkan bakat hingga ke luar negara," katanya.

Klik untuk gambar besar

Sebelum ini, jejaka berusia 20 tahun itu memuat naik di Instastory beberapa komen daripada peminat Taehyung dari seluruh dunia yang keliru melihat foto-fotonya. Foto yang hanya memperlihatkan leher Aniq dan rambut panjangnya itu dimuat naik pada April lalu namun menjadi tular selepas ada netizen berkongsi semula imej berkenaan di Twitter sehingga mendapat perhatian peminat Taehyung.

Dalam pada itu, Aniq memberitahu dia tidak mempunyai masalah jika ada peminat membuat perbandingan dia dengan artis K-Pop kerana mengakui menjadikan kejayaan selebriti luar negara itu sebagai inspirasi: "Saya okay saja sebab seperti yang kita tahu, peminat K-Pop ini memang worldwide. Jadi, saya menjadikan kejayaan artis K-Pop sebagai inspirasi untuk kerjaya saya dalam bidang seni.

"Saya sendiri pun ada meminati beberapa artis K-Pop seperti Cristian Yu dan lain-lain... jadi tak ada masalah pun jika disamakan dengan artis K-Pop. Lagipun muzik dan drama Korea pun memang jadi kegemaran masyakarat Malaysia. Apa salahnya jika kita sokong satu sama lain," ujarnya.

www.myartis.com / Sumber & foto: mStar & Instagram Aniq Suhair

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FOTO PERTAMA FYNA JEBAT BERSAMA SUAMI, DATUK ZAINAL ABIDIN HASSAN

Adik kepada penyanyi dan pelakon Ayda Jebat iaitu Fyna Jebat sebelum ini mengesahkan sudah pun berkahwin dengan jurulatih bola sepak, Datuk Zainal Abidin Hassan.

Bagaimanapun, Fyna mahupun Zainal masih belum memuat naik sebarang gambar perkahwinan mereka untuk tatapan umum.

Namun baru-baru ini, pelakon Datuk Mustapha Kamal telah berkongsi satu video yang dimuat naik di aplikasi TikTok dimana ia memaparkan Fyna dan suaminya sedang makan bersama pelakon itu dengan isterinya.

Mustapha turut menulis kapsyen mengatakan tidak sengaja bertemu rakan lamanya iaitu Datuk Zainal ketika keluar makan serta mengucapkan tahniah diatas pernikahan pasangan itu.

Perkongsian video itu telah mendapat pelbagai reaksi daripada pengguna laman sosial.

Klik untuk gambar besar

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZARINA ZAINUDDIN: "SAYA BERSYUKUR... TERIMA KASIH MADU AJAK SAYA....."

Berangkat ke Tanah Suci Sabtu lalu bersama madu, ibu, anaknya dan jemaah yang lain untuk mengerjakan umrah, pelakon dan usahawan pulut kuning, Zarina Zainuddin dalam satu entri terbarunya, meluahkan rasa syukur ke hadrat Illahi kerana diberi peluang untuk melawat rumah Allah.

"Ya Allah saya bersyukur dijemput ke rumah-Mu. Terima kasih madu saya ajak saya pergi bimbing saya fardu dan rukun umrah juga solat solat sunat sepanjang di sini. Bahagianya saya rasa kerana saya ditemukan Allah dengan insan yang baik hati yang membimbing kami sekeluarga ke arah kebaikkan," tulis Zarina.

Zarina juga berkongsi rasa syukur kerana malam tadi dapat bersolat di Rawdah walaupun terlalu ramai orang di sana: "Semalam dapat solat di rawdah walaupun terlalu ramai tolak menolak kerana semuanya ingin solat di bahagian depan rawdah rebut peluang sementara masih ada disini.

Klik untuk gambar besar

"Saya berdoa semuga anda dan keluarga anda diberikan kesihatan yang baik dipermudahkan segalanya dalam menempuh ujian Allah diberikan rezeki yang halal dan mendapat berkat dalam hidup dengan tenang dan berbahagia dunia akhirat, amin," tulis Zarina lagi.

Zarina Zainuddin bersama madunya Datin Seri Hajah Norhasimah Mohd Noor, ibunya Zahura binti Abdul Mutalib dan anaknya Muhammad Raizal Azrai bin Abu Raihan ke Mekah menunaikan umrah bersama saudara jemaah yang lain.

www.myartis.com / Sumber & foto: Astro Gempak & Instagram Zarina Zainuddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASIH JANGGAL - BAD TERUJA ANAK KETIGA ARWAH ISTERI AKAN BELAJAR TAHFIZ

Semua sedia maklum pelakon filem 'Busut Bonang', Badrol Shah atau Bad, 39, telah kehilangan isterinya, Farah Shila Mazlan yang meninggal dunia pada 26 Ogos lalu akibat Covid-19 selepas 45 hari dirawat di Hospital Kuala Lumpur.

Bad ketika dihubungi berkata, dia teruja apabila anak ketiga isterinya, Allahyarham Farah Shila Mazlan iaitu Putri Farah Norhaziqah, 7, akan dimasukkan ke sebuah sekolah tahfiz di Masjid Tanah, Melaka seiring dengan minat kanak-kanak itu yang diwarisi daripada Allahyarham ibunya.

"Alhamdulillah, ikut jejak langkah ummi dia. Memang dia minat pun dan sebelum ini, saya bersama arwah pernah menghantar Putri Farah ke sekolah tahfiz swasta ketika dia berusia enam tahun. Bagaimanapun disebabkan kami tidak berkemampuan, jadi pada awal tahun ini dia dimasukkan ke sekolah kebangsaan bersama dengan dua kakaknya, Putri Farah Nordina Dania, 12, dan Putri Farah Nordina Zawana, 11," kata Bad.

Ditanya mengenai dirinya yang kini bapa tunggal dan perlu menguruskan empat anak termasuk tiga anak tiri, Bad berkata, dia masih janggal dan perlu membiasakan diri demi meneruskan hidup bersama anak-anak.

Klik untuk gambar besar

"Situasi saya agak janggal, namun cuba membiasakan diri menguruskan keluarga sepenuhnya sendiri. Alhamdulillah, saya yakin boleh melakukannya demi anak-anak yang menjadi peniup semangat buat saya.

"Malah, setiap hari saya akan bawa ziarah ke kubur ummi mereka selain menatap foto arwah untuk melepas rindu. Saya reda kerana nak fikir ujian, memang sentiasa ada. Kini, yang pasti saya kena teruskan kehidupan lebih baik untuk anak-anak," tuturnya.

Mengulas kerjaya seninya, Bad berkata, setakat ini dia belum menerima tawaran berlakon lagi dan pendapatan untuk menyara keluarga masih bergantung sebagai penghantar makanan.

"Alhamdulillah, rezeki untuk anak-anak masih ada. Malah, sama ada ia cukup atau tidak, saya akan terus berusaha mencarinya kerana rezeki milik Allah. Selain itu, saya dan keluarga juga ada mendapat bantuan Baitulmal sebanyak RM400 sebulan.

"Setakat ini, saya bersyukur saja dengan segala rezeki yang diperoleh. Seandainya, ada tawaran berlakon nanti, Insya-Alah saya terima kerana anak yang sulung pun dah tahu menguruskan adik-adik," jelasnya.

Untuk makluman, Bad dan Farah Shila yang guru agama di Sekolah Rendah Agama Lembah Keramat bernikah pada 2018. Mereka dikurniakan seorang anak perempuan, Putri Da'aiyatul Insyirah, kini berusia dua tahun. Allahyarham juga dikurniakan tiga anak hasil perkahwinan pertamanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ADA BEZA ISU CIUM KETIAK YANG TAK NAK PRIVASI & HAMIL, INI SITUASI BERBEZA" - AYDA JEBAT

"Kalau berita itu baik didoa-doakanlah, sampai masanya Insya-Allah kita akan umumkan. Doakan yang terbaik untuk kita," demikian kata penyanyi dan pelakon Ayda Jebat yang menjelaskan belum masanya lagi untuk dia mengulas lanjut berhubung dakwaan kehamilannya selepas tular kisah dirinya kini berbadan dua.

Ayda bersama suaminya, pengacara Nabil Mahir memohon orang ramai dan peminat agar mendoakan kesejahteraan mereka dan bersabar. Tambah Ayda, isu hamil dan 'cium ketiak' tidak sepatutnya dijadikan kayu ukur untuk netizen atau tularkan tanpa kesahihan. Bagi penyanyi lagu 'Parah Parah' itu sendiri, dia dan suami punyai perancangan sekiranya benar mereka bakal menimang cahaya mata kelak.

"Ada beza isu cium ketiak yang tak nak privasi dan hamil, ini situasi berbeza. ia seperti kita nak berkahwin sudah ad tarikh tapi orang lain umumkan. Biarlah tuan badan sendiri yang buka mulut. Kita pun sudah ada perancangan yang disusun dan kami juga terbabit dengan beberapa jenama serta duta produk yang tak boleh main hentam saja," ujar ayda ketika diundang sebagai tetamu di Bawang Live pada Rabu.

Sementara itu, kata Nabil yang bernikah dengan Ayda pada 1 Januari 2021, dia tampil lantang bersuara apabila kecoh kononnya Ayda kini sedang hamil apabila melihat isterinya itu menitiskan air mata.

Klik untuk gambar besar

"Saya tak pasti macam mana nak respon apabila ada antara dan kenalan yang bertanyakan hal itu (hamil). Tetapi saya marah apabila melihat isteri saya menitiskan air mata. Memang pantang! Jangan buat isteri saya menangis," tutur Nabil.

Dalam pada itu, Nabil turut ditanya oleh hos Bawang Live iaitu Dahlia Syazwan mengenai adakah dirinya bakal bergelar bapa, ini jawab Nabil: "Saya bapa kepada kucing-kucing dan bisnes saya".

Terdahulu, sebuah portal hiburan melaporkan Ayda dan Nabil difahamkan bakal menimang cahaya mata namun situasi menjadi kecoh apabila laporan itu dikeluarkan tanpa kebenaran pasangan terbabit.

www.myartis.com / Sumber & foto: Astro Gempak, Instagram Ayda Jebat & Nabil Mahir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 GAMBAR - RAGAM FATIA LATIFF DI MAJLIS TUNANG ADIKNYA

"1 down! 2 more to go," demikian kata Fatia Latiff sempena majlis tunang adiknya
Farhana pada 6 Ogos lalu.

Fatia yang sempat melaram seolah sama-sama bertunang dengan adiknya buat masa ini masih tidak diketahui statusnya selepas putus cinta dengan aktor Aiman Hakim Ridza.

Malah baru-baru ini juga, Fatia menafikan yang dia menjadi orang ketiga antara Kamal Adli dan Emma Maembong hingga membuat hubungan pasangan itu berantakan.

Doa kita, moga selepas ini Fatia pula melangsungkan majlis tunangnya. Amin.

Jom tengok!

Klik gambar untuk size besar

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Photo: Fatia IG / @molkhan & @akulaonal

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KISAH BENAR PEKIN DALAM 'MEMOIR BUKAN MEMOIR'

MEMOIR BUKAN MEMOIR merupakan sebuah buku penceritaan mengenai perjalanan Pekin Ibrahim di dalam mengejar impiannya menjadi seorang artis terkenal. Ia bakal dilancarkan pada Jumaat ini di Pentas utama, Kompleks Belia & Sukan Paroi, Negeri Sembilan.

Menurut penerbitnya Merpati Jingga, buku ini bukan seperti memoir biasa, malah ia bermula daripada Pekin berusia 15 tahun sehingga ke-awal 20an, ketika beliau dan rakan saudaranya, Danny berhijrah ke Kuala Lumpur dari Kota Bharu. Ia merupakan kisah benar pelakon ini!

Penerimaan pengarah Silver Chong melalui filem vcd Pendekar (2000) menjadi lesen kepada Pekin ke dalam industri filem Negara dan antarabangsa. Pahit manis liku yang dilalui Pekin dinukilkan secara ringan.

Perjalanan hidupnya selama lima tahun (1996 ke 2000) memberi iktibar kepada remaja-remaja yang masih merewang-rewang dan juga sebuah penceritaan sebenar seorang insan bernama Pekin Ibrahim, sesuai kepada setiap peringkat umur.

Perjalanan yang dilalui itu juga banyak mengajar beliau menjadi lebih matang dan menginsafi akan kesalahan, keabaiannya masa lalu. Kesusahan itulah membuka hati Pekin untuk mengucup tangan ibunya buat pertama kali, yakni ketika beliau pulang berHari Raya pertama kali selepas merantau ke Kuala Lumpur.

Pencapaian tertingginya apabila mendapat tawaran berlakon sebagai pelakon utama filem Bunohan yang berjaya menyertai pelbagai festival filem antarabangsa yang berprestij.

Jadi bagi anda yang rasa teruja mahu membawa kisah selanjutnya, pastikan anda membeli buku ini yang bakal berada di pasaran. Selain buku nukilan Pekin, terdapat juga buku yang dihasilkan oleh ZAHIRIL ADZIM, juga pelakon filem Bunohan berjudul BOGEL MENUJU TUHAN.


3 GAMBAR - BILA SHARIFAH SHAHIRA CEDERA DI KEPALA

Bak kata pepatah, malang tidak berbau!

Demikianlah halnya dengan pelakon dan penyampai stesen radio Ultra FM, Sharifah Shahira (Shiera) yang baru-baru ini mengalami pendarahan di belakang kepala apabila terjatuh ketika menjalani penggambaran sebuah game show.

"Saya jalani penggambaran satu program game show. Pada waktu itu memerlukan saya berlari. Entah macam mana saya nak elak kereta, dalam sekelip mata saya terus jatuh terlentang. Saya tak ingat sangat apa yang berlaku.

"Semasa jatuh tu saya masih sedar lagi. Tapi dalam masa beberapa minit tu saya terus tak ingat apa-apa. Sampai di hospital baru saya dapat ingat sikit-sikit apa yang berlaku sebelum itu," jelas Shiera dipetik sebagai berkata.

Untuk info, Sheira kini sedang bercuti selama lima hari untuk berehat sebelum menyambung tugasnya seperti biasa.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


DATUK VIDA SAMAN MALU, TUNTUT AZWAN ALI MOHON MAAF TERBUKA

Sebelum ini, pengacara dan pelakon Azwan Ali telah menghina kematian dua anak usahawan kosmetik, Datuk Seti Vida dalam kejadian kebakaran beberapa tahun lalu. Dek kerana itu, Datuk Seri Vida atau nama sebenarnya Datuk Seri Dr. Hasmiza Othman, mengemukakan saman malu terhadap Azwan Ali menerusi satu sidang media tergempar yang diadakan pada Isnin di Kuala Lumpur.

Malah, dia turut didakwa melakukan 'body shaming' anak perempuannya, Edlynn Zamilleen Muhammad Amin atau lebih dikenali Cik B, secara terbuka dengan kata-kata kesat sehingga mengganggu emosi dan dianggap sebagai perbuatan yang cukup tidak sensitif.

Datuk Seri Vida turut menjelaskan perbuatan Azwan berkongsi sepotong video sedang membakar minyak wangi dan selendang pemberiannya merupakan satu penghinaan dan tindakan biadap: "Sebagai seorang ibu tentu akan faham betapa azab, derita dan kecewa apabila berlaku begini. Saya kena cekal tetapi dia menghina arwah anak saya dan ia tidak pernah berlaku sebelum ini.

"Apabila dia berbuat begitu, memang satu kebiadapan yang luar biasa. Bukan sekali tapi berkali-kali dia memuat naik benda yang sama. Akhirnya saya kena ambil tindakan kepada mereka yang kurang ajar begini, tidak berperikemanusiaan dan tidak merasa sakit kehilangan orang tersayang itu bagaimana. Saya menangis sehingga darah tinggi, murung dan tertekan namun mujurlah saya tetap tenang.

Klik untuk gambar besar

"Saya kemukakan saman malu terhadap Azwan kerana dia telah menyentuh isu sensitif yang berkaitan dengan fizikal anak saya Cik B dan tragedi hitam yang berlaku pada kedua-dua anak lelaki saya, saya tidak akan berdiam diri. Walaupun keadaan fizikal anak saya sebegitu sekalipun, tiada siapa berhak untuk mencela fizikal orang lain," jelasnya ketika sidang media.

Kata Vida lagi, Islam juga tidak mengajar kita untuk menghina dan mencaci fizikal orang lain kerana setiap tindakan buruk yang dibuat akan ditanya di akhirat kelak. Mengakui kesal, Vida berkata Azwan boleh sahaja berjumpa dengannya untuk berbincang mencari penyelesaian, namun dia memilih untuk memuatnaik video sedemikian sehingga memaksanya membuat tuntutan undang-undang tersebut.

"Kita akan keluarkan surat tuntutan 48 jam untuk dia turun content dan buat video kata-katanya itu tidak benar. Ini barulah notis awal. Selepas 48 jam tak ada tindakan barulah kita failkan tindakan saman kerana kenyataan itu.

"Kenyataan berbaur penghinaan itu amat memberi kesan kepada psikologi yang sangat mendalam kepada anak guam saya. Kita kena tunjuk tindakan saman supaya dia tak sewenang-wenangnya guna perkataan kesat. Kita perlu mendidik masyarakat," kata peguam Vida.

Menurut tuntutan saman malu berkenaan, Azwan Ali diminta membuat permohonan maaf secara terbuka atas segala penghinaan terhadap DSV dan anak-anaknya dalam masa 48 jam bermula petang Isnin di media sosial serta menandatangani perjanjian untuk menarik kembali kenyataan dan video yang dimuatnaik di laman sosial miliknya. Pada masa sama, Azwan turut digesa membuat aku janji untuk tidak lagi mengeluarkan kenyataan yang tidak benar itu.

Dalam pada itu, Datuk Seri Vida berkata dua arwah anaknya yang meninggal dunia dalam insiden kebakaran kira-kira tujuh tahun lalu bukanlah kerana rentung tetapi lemas dengan asap api: "Mereka tak rentunglah, lemas asap je," tuturnya.

Dedah Vida lagi, kenyataan berbaur penghinaan itu menguris hatinya sebagai seorang ibu kehilangan dua anak dalam insiden penuh tragis: ""Kehilangan orang tercinta dalam keadaan penuh tragis apa anda akan rasa? Kalau setakat nak joke nak gurau tak pe. Tapi dikaitkan dengan cara kematian anak-anak saya yang dikatakan rentung seolah-olah itu balasan Tuhan atas dunia.

"Saya memang tak nak ingat memori tu, tak nak. Saya tak tengok pun anak saya dikafankan dan last muka (arwah) saya tak tengok sebab saya tak boleh hadap... tengok muka-muka anak yang dok main elok-elok tapi tiba-tiba dah tak ada," katanya pada sidang media saman malu terhadap Azwan Ali di Kuala Lumpur, petang Isnin.

Menurut Vida, video memperlihatkan tindakan Azwan membakar minyak wangi dan selendang pemberiannya turut memberi kesan kepada dirinya: "Bila saya tengok video tu dalam keadaan rumah terbakar dekat kawasan sampah, tak palah. Tapi rumah saya terbakar tu pun saya tak pergi dah. Tapi dikait-kaitkan. Sebagai seorang ibu tahulah dia punya azab, sakit... derita, kecewa.

"Saya anggap dalam industri ini kenal cekal, tegar tapi bab-bab menghina yang tak pernah berlaku sebelum ini tiba-tiba dikorek begini memang satu kebiadaban yang sangat luar biasa. Saya tak boleh diterima, tak boleh. Saya cuba nak gagah celik mata tapi tak boleh. Bukan sekali tapi dok berkali-kali upload benda yang sama," katanya.

Dalam masa sama, Vida berkata, pihaknya tidak menjemput Azwan membuat persembahan sewaktu karnival yang berlangsung di Angsana Johor Bahru Mall pada 23 hingga 27 Januari lalu. Sebaliknya Azwan hadir kerana dijemput oleh salah seorang pengacara program itu tanpa pengetahuan pihaknya.

"Azwan pada ketika itu merupakan salah seorang usahawan yang menyertai karnival tersebut sebagai vendor. Oleh itu, kami sebagai penganjur beranggapan dia naik ke pentas untuk buat promosi produk seperti vendor-vendor lain," katanya.

Jelasnya lagi, ia berbeza dengan penganjuran karnival sebelum itu yang berlangsung di Shah Alam pada 2019 yang mana Azwan sememangnya dijemput sebagai salah seorang artis yang membuat persembahan, dengan perjanjian tanpa bayaran. Malah menurut kenyataan itu, kata Vida, Azwan juga bersetuju dengan syarat tanpa bayaran dan hadir untuk memberi kejutan kepadanya.

www.myartis.com / Sumber: Media Hiburan & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IRA KAZAR DIDAKWA LAKUKAN HUBUNGAN INTIM DENGAN ORANG SAMA - INDIVIDU HARAP DAH KAHWIN

Baru-baru ini, seorang individu telah memuat naik perkongsian di aplikasi TikTok sehingga ia tular apabila entri tersebut mengejutkan ramai pihak yang berkongsi video memaparkan perbualan tentang Ira Kazar.

Menerusi video itu, individu tersebut mendakwa rekod perubatan anak kepada pelakon Kazar Saisi ini menunjukkan gadis itu aktif melakukan hubungan intim dengan orang yang sama.

Dalam masa yang sama, individu berharap agar gadis itu sudah berkahwin dan bukannya melakukan hubungan tanpa ikatan yang sah. Melihat pada ruangan komen pula, ramai yang terkejut dengan pendedahan berkenaan serta ada yang meminta tidak membuat fitnah kerana ia perkara yang serius dan berat.

Sementara itu, ada yang mengatakan rekod perubatan pesakit adalah sulit dan tidak mungkin bocor begitu sahaja. Bagaimanapun, tidak dapat dipastikan kesahihan dakwaan individu itu mungkin hanya mahu mendapat perhatian sahaja. Malah, video itu juga telah pun dipadam oleh individu berkenaan.

Sejak bulan lalu. nama Ira Kazar menjadi bualan ramai apabila didakwa menjadi orang ketiga menggangu rumah tangga pengarah Syamsul Yusof dan pelakon Puteri Sarah.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AF MEGASTAR: FOKUS PROMOSI LAGU PUNCA AKIM TAK SERTAI

Pasti ramai yang ingin melihat bekas pelajar Akademi Fantasia musim ke-7 (AF7) iaitu Akim Ahmad beraksi di pentas AF Megastar kan?

Namun begitu menurut Akim, sebab beliau tidak menyertai AF Megastar adalah kerana sedang fokus kepada promosi lagu terbaharu kumpulan Akim & The Majistret, 'Lagu Untuk Laila'.

Kata Akim, ini merupakan waktu sesuai untuk mempromosikan lagu terbarunya kerana sebelum ini perancangan itu tergendala disebabkan jadualnya yang padat.

"Saya sekarang tengah fokus kepada Akim & The Majistret kerana kami masih menyiapkan lagu baharu dan lakukan promosi bersama-sama.

"Jika saya menyertai AF Megastar mungkin perkara itu akan menyukarkan untuk kami bergerak melakukan promosi.

Klik untuk gambar besar

"Sepatutnya kami telah lakukan promosi pada awal tahun namun terpaksa ditangguhkan kerana saya terikat dengan satu program selama dua bulan.

"Jadi sekarang merupakan masa yang sesuai untuk kami lakukan promosi dan saya berharap agar peminat dapat memberi sokongan kepada single terbaharu ini," jelasnya.

Konsert AF Megastar Homecoming pada minggu hadapan bakal menentukan 12 bintang yang akan terpilih dan mara ke konsert AF Megastar seterusnya.

Semua keputusan bakal diadili sepenuhnya oleh dua orang juri tetap dan seorang juri jemputan. AF Megastar ini dikemudi oleh Dato' Aznil Hj Nawawi.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PERMOHONAN CERAI - ADIRA TARIK BALIK DEMI ANAK-ANAK?

Menerusi ruangan Instastories pagi tadi, suami kepada penyanyi Adira, Datuk Seri Adnan Abu atau lebih dikenali Datuk Red telah memuatnaik paparan skrin perbualan bersama seorang individu. Dalam paparan tersebut, Adira bakal menarik balik permohonan cerai terhadap suaminya itu: "Adira nak tarik balik perceraian itu. Adira rasa untuk anak-anak Adira tak nak cerai," tulisnya bersama kapsyen Alhamdulillah.

Namun, kini nampaknya perkahwinan mereka masih boleh diselamatkan lagi dan berkemungkinan pasangan ini sedang dalam proses untuk menyelesaikan masalah mereka secara baik. Bulan lalu, kecoh dengan berita pergolakan rumah tangga Adira dan Datuk Red apabila penyanyi itu memfailkan perceraian terhadap suaminya di Mahkamah Rendah Syariah Gomba Barat, Rawang pada 1 April lalu.

Lama memendam perasaan, Adira ketika itu tegas dengan pendiriannya untuk berpisah. Bagaimanapun, Datuk Red berkata dia enggan berpisah dan ingin terus mempertahankan rumah tangga mereka. Dia masih sayangkan isteri dan anak-anaknya dan akan menggunakan peluang yang ada untuk menambat hati Adira semula.

Untuk makluman, pasangan itu delah bernikah di Songkhla, Thailand pada 3 Disember 2015 dan dikurniakan tiga cahaya mata. Jika berita ini benar, syukurlah pasangan ini sudah cuba toleransi dan menyelesaikan masalah mereka. Apa-apa pun, kita tunggu kenyataan rasmi daripada Adira.

Klik untuk gambar besar

www.myartis.com / Sumber & foto: Beautifulnara, Astro Gempak, Instagram Datuk Red & Adira Suhaimi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KELUARGA JOHAN ASARI NAFI 'HALANG CINTA' LANA NORDIN

Drama demi drama dapat kita lihat hasil daripada episod 'cinta terlarang' yang melibatkan Johan Asari dengan 'gadis malang' Lana Nordin. Terbaru, wakil keluarga Johan iaitu kakaknya Farah Alya Asari mendakwa mereka sekeluarga tidak pernah menghalang 'percintaan' Johan dan Lana.

Artikel terdahulu:

TANPA JOHAN ASARI - LANA NORDIN TETAP BERHIJRAH

Apa yang mereka tekankan hanyalah Johan perlu mengenali hati budi Lana sekiranya Johan benar-benar ingin mengahwininya. Tambahan pula, mereka masih terkejut dengan keputusan mendadak Johan yang kelihatan terburu-buru membuat keputusan.

"Kami tidak menghalang Johan dan Lana bercinta. Cuma kami terkejut kerana dia membuat keputusan terburu-buru untuk berkahwin. Lagi pun, kami belum pernah bertemu dengan Lana. Kalau boleh, perkenalkan teman wanitanya itu kepada keluarga sebelum dia buat apa-apa keputusan.

Gambar Lana terbaru - Klik untuk imej besar

"Kami sekeluarga tidak pernah memberi tekanan atau memaksa Johan putuskan hubungan dengan Lana, dia sendiri yang membuat keputusan itu. Saya terkejut dengan keputusannya itu kerana Johan tidak pernah bercerita masalahnya. Setiap kali kami berhubung melalu khidmat mesej dalam group keluarga, Johan tidak bercakap mengenai Lana," ujar Farah dipetik sebagai berkata kepada media.

Waahhh... hebat juga penangan kisah Johan dan Lana ni ya? Tapi, siapa betul dan siapa salah tak siapa yang tahu. Sebagai orang atas pagar, kita hanya mampu dengar dan kemudian membuat kesimpulan dan penelitian sendiri yang mana kita mahu sokong. Tak gitu?


DIHENTAM ISU 'NO BRAINER' - SHILA AMZAH MOHON MAAF

Salah seorang peserta dalam program realiti Big Stage, Sarah Suhairi telah menyanyikan sebuah lagu Korea dari kumpulan Blackpink iaitu 'Ddu Du Ddu Du'.

Bagaimanpun, komen Datuk Seri Siti Nurhaliza terhadap Sarah Suhairi itu telah mendapat pelbagai reaksi termasuklah penyanyi Shila Amzah yang menghentam komen juri sebagai 'No Brainer'.

Tidak lama selepas persembahan tamat, Shila menyuarakan pendapat di laman Twitter dan mempersoalkan komen Siti mengenai lagu nyanyian Sarah (low note), yang dikatakan senang untuk dinyanyikan.

Klik untuk gambar besar

Selain itu, Shila turut menyatakan bahawa lagu yang mempunyai 'low note' sebenanrnya lagi susah untuk dibawa kerana perlu ada teknik tertentu. Dakwaan Shila terhadap Siti bagaimanapun mencetuskan kemarahan ramai.

Ramai berpendapat cara teguran Shila sangat biadap terhadap Siti yang juga seorang penyanyi lagenda. Ada juga mendakwa Shila 'perasan bagus' kerana memberikan komen sebegitu kepada penyanyi senior.

Namun tidak lama selepas itu, Shila memohon maaf kepada peminat yang berang dengan kata-katanya. Jelasnya, ianya hanya salah faham pemahaman dari apa yang ditulisnya. Mungkin maksud Shila 'no brainer' tu lain?

www.myartis.com / Sumber: Oh Bulan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISERANG ANGIN AHMAR - DAVID TEO ZIARAH PENGARAH AZAHARI ZAIN, HATI RASA SAYU

"Hati saya jadi sayu sangat ketika melawat dia. Kami kawan lama. Sama-sama berjuang dulu dalam industri filem dan sekarang dia kurang sihat. Saya mohon sama-sama kita doakan semoga Azahari sentiasa diberi kekuatan dan kesembuhan segera."

Itulah kata pengarah Urusan Metrowealth International Group (MIG) dan juga penerbit filem, David Teo, 58, yang sayu hati melihat keadaan kesihatan rakan penjuangannya, pengarah filem, Azahari Zain, 50, yang diserang angin ahmar pada Februari lalu.

David menerusi laman Instagram miliknya telah berkongsi video serta gambar dia melawat Azahari di kediaman penggiat seni berkenaan bagi mengetahui keadaan terkini sahabat lamanya itu.

David berkata sepanjang MIG bekerjasama dengan Azahari, antara filem dihasilkan pengarah itu seperti 'Santau, 7 Petala Cinta', 'Hantu Dalam Botol Kicap', 'Mantra', 'Flat 3A', 'Zoo' dan banyak lagi.

Klik untuk gambar besar

Terdahulu, Azahari yang juga pensyarah kanan di Fakulti Filem, Teater dan Animasi di Universiti Teknologi Mara (UiTM), dibenarkan pulang ke rumah di Shah Alam, Selangor pada 18 April lalu, untuk meneruskan sesi rawatan selepas tiga bulan terlantar di hospital.

Memulakan karier seni pada 2004, Azahari pernah menjadi penulis dalam banyak projek filem antaranya 'Tangkai Jering', 'Potret Mistik', 'Anak Mami Kembali', 'Nana Tanjung' dan 'Duyung'.

Pada Ogos lalu, Harian Metro melaporkan keadaan kesihatan Azahari menunjukkan perkembangan positif apabila dia sudah boleh duduk untuk sekejap, selain sedikit pergerakan biasa pada anggota badan, tangan dan kaki.

Menurut isteri Azahari, Wahizatul Nureen Azmi atau mesra disapa Nureen, suaminya yang mengalami serangan strok pada kedua-dua belah bahagian badan memerlukan masa untuk pulih. Katanya, ada setengah orang boleh pulih cepat, setengah (orang) lagi, lambat nak pulih dan makan masa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ADA HIKMAH DISEBALIKNYA" - SHERRY IBRAHIM REDA CINTA BERKUBUR

Walaupun hubungan cinta yang terputus antara dirinya dengan aktor Fattah Amin bukan sesuatu yang mudah untuk dihadapi, Sherry menjadi pengajaran selain membuatkan dirinya reda dengan apa yang terjadi kerana percaya ada hikmah di sebalik perpisahan itu dan dirinya kuat untuk menempuh semua ini.

"Pertama sekali, saya nak minta maaf kepada semua pihak yang cuba menghubungi untuk mendapatkan penjelasan termasuk melahirkan rasa ambil berat terhadap apa yang terjadi.

"Saya faham. Cuma buat masa ini, saya minta jasa baik semua orang untuk berikan masa dan ruang. Apabila saya bersedia nanti, pasti akan ada kenyataan daripada pihak saya.

"Hal ini bukan kali pertama saya lalui. Ia bukan mudah. Ia membabitkan perasaan cinta, kasih dan sayang. Apa yang berlaku ada hikmahnya dan Tuhan pasti tahu yang hamba-Nya ini kuat untuk menempuhinya.

"Pada akhirnya saya tak hilang apa apa pun. Siang dan malam saya tak putus berdoa kerana yakin Tuhan lebih tahu apa yang lebih baik untuk hamba-Nya yang kerdil ini.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

"Ya, saya kena terus tabah. terima kasih Allah SWT. Mungkin ada yang lebih baik untuk penghijrahan diri ini," luah Sherry di laman Instagrannya.

Semalam, Fattah telah mengakui bahawa percintaan yang terjalin antara mereka sudah pun terputus dan menganggap jodohnya dengan Sherry tidak panjang dan mereka berpisah secara baik.

Dalam kenyataan sama, Fattah turut menyifatkan Sherry sebagai wanita yang sangat baik. Fattah, yang sebumbung dengan Sherry di bawah pengurusan Myfastyle, sentiasa mendoakan yang terbaik sekali gus memberi sokongan padu kepada wanita itu yang pernah bertakhta di hatinya.

Sumber: Berita Harian
Foto: Sherry Ibrahim IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DAPUR ZIZAN NIN TERBAKAR DI PAGI RAYA

Kejadian yang tak disangka itu berlaku akibat kecuaian!
 Demikian kata Zizan Nin mengenai kenangan mendebarkan bagaimana dapur rumahnya terbakar di pagi Hari Raya akibat kelalaian rakan-rakan serumahnya memasak juadah.
 "Iinsiden itu berlaku pada tahun 1997 ketika saya masih menuntut tahun akhir di University of Leicester, England. Waktu itu, semua agak risau dan kelam-kabut. Lebih-lebih lagi ia berlaku pada pagi raya. Jadi, kami semua terus sama-sama memadamkan api itu bagi mengelakkan kebakaran lebih besar,” katanya dipetik sebagai berkata.
 Selain kenangan tersebut, Zizan juga kehilangan ibunya beberapa tahun lalu. Kata pelakon popular itu, dia pernah bermimpikan arwah ibunya itu datang kepadanya.
 "Saya rasa mungkin saya perlu membuat kenduri tahlil dan lebih banyak mendoakan arwah," ujarnya seolah-olah mengerti dengan maksud mimpi itu.
 Menurut Zizan lagi, tahun ini dia berhari raya di Kuala Lumpur kerana isterinya bekerja. Hanya pada Hari Raya ketiga, barulah dia akan pulang ke kampung di Sungai Besar, Selangor untuk menziarahi kubur arwah ibu.
 "Pada Hari Raya keempat saya kembali menyambung penggambaran beberapa projek drama bersiri," tambahnya.


AL-FATIHAH - BAPA YATT HAMZAH KEMBALI KE RAHMATULLAH

Bapa kepada Yatt Hamzah iaitu Hamzah Bin Hashim telah menghembuskan nafas terakhirnya pada jam 1.30 petang semalam.

Klik gambar untuk size besar

Yatt menerusi Instagramnya berkata, jenazah bapanya akan di bawa ke Masjid Saidina Hamzah Kampung Batu Muda untuk dimandi dan dikafankan. Jenazah akan dikebumikan di Tanah Perkuburan Batu Muda lebih kurang jam 9 pagi ini.

Takziah kami ucapkan buat Yatt serta keluarga. Semoga arwah bapanya berada di kalangan orang beriman.

"Sayangnya ALLAH pd ABAH. Harini 15 NOV 2015, jam 1.30 pm ABAH HAMZAH HASHIM pergi selama2nya menemui penciptanya. Innalillahhiwainnailaihirojiun..

"ABAH..akak ralat tak ada dengan ABAH tadi..ABAH dah janji nak tunggu akak balik kerja tapi ABAH dah pergi tinggalkan akak, Mak dan adik2..Allahu.. ;'(

"Takpelah, kami redha ABAH pergi. Maafkan akak sbb tak sempurna jaga ABAH ya. Sekarang ABAH dlm jagaan sempurna..ABAH ada dg ALLAH.

"Akak, Mak dan adik2 doakan ABAH diampunkan dosa dan diletakkan bersama orang2 beriman lagi bertaqwa. Ameen.

"ABAH..Akak rindu ABAH sgt..Rindu nak jaga abah..Sangat rindu..Ya Allah aku tahu ABAH dlm jaga terbaikMu. Sampaikan padanya yg aku amat rindu padanya.. ;"(

"MOHON SEMUA DOAKAN ABAH SAYA HAMZAH BIN HASHIM DAN HADIAHKAN BACAAN AL-FATIHAH & YASSIN YA," tulis Yatt di laman IGnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SAMBUT HARI LAHIR KE-12 - FAZLEY SEBAK KONGSI KISAH ANAK KEDUA BERDEPAN SINDROM SQUEAKY BABY, JANGKA HAYAT 5 TAHUN

Baru-baru ini, penyanyi dan cef selebriti iaitu Datuk Fazley Yaakob telah menyambut ulang tahun kelahiran ke-12 anak keduanya, Ahmad Fieradz Shah. Dalam pada itu, Fazley telah membuka cerita tentang anak keduanya itu dimana dia menghidap sindrom Squeaky Baby sejak lahir.

Pernah dimaklumkan anaknya itu cuma punyai tempoh hayat sehingga usia lima tahun, Fazley yang sebak itu meluahkan rasa syukur masih diberikan kesempatan untuk bersama-sama Fieradz hingga ke usia 12 tahun.

"Fieradz anak kedua saya yang diduga dengan pelbagai cara. Masa Azrene (isteri) mengandungkan dia, hampir keguguran sebanyak lima kali. Bayi tersangkut leher, jantung lemah, kecil sangat dan macam-macam hal lagi.

"Tapi bila Fieradz keluar dia kurang sebulan setengah daripada masa sepatutnya, dia kurus dan tak cukup nutrisi. Rupa-rupanya bila periksa, dia ada lubang berdekatan dengan leher dia dan berdepan sindrom squeaky baby.

Klik untuk gambar besar

"Bila bernafas ada bunyi dan segala rongga badan dia kecut ke dalam. Doktor cakap umur lima tahun kalau dia masih hidup sekali pun kita kena masukkan tiub di tekak dia. Kami ketika itu menangis berpelukan," ceritanya yang dipetik sebagai berkata kepada Astro Gempak.

Melanjutkan bicara, kata Fazley anaknya itu mulai memahami situasi bila mana perhatian lebih diberikan kepadanya berbanding adik-beradiknya yang lain.

"Baru-baru ini sambut hari jadi dia ke-12 dan rasa sangat sedih sebab saya kendong dari kecil, mandikan dan tidur dengan saya. Sampaikan malam-malam saya letak cermin bawah hidung dia, periksa sama ada dia bernafas atau tidak. Saya takut jantung dia berhenti. Hal sama saya buat setiap hari selama 12 tahun!

"Jadi, saya jadi sedih sikit baru-baru ini dia cakap dia dah tak nak tidur dengan saya, tapi bila dia baca posting saya, dia menangis dan rasa bersalah. Dia faham kenapa saya sayangkan dia.

"Kalau dia salah makan, muka semua bengkak dan tekak ketat, akan muntah macam pili air. Kita sebagai parents, menunggu masa untuk anak itu pergi, adalah pengalaman yang orang tak pernah tahu. Sebab itu ramai yang terkejut.

"Tapi syukur, dia boleh main bola, skateboard, kemana-mana saya dukung dia sebab takut dia terjatuh atau terlanggar. Hakikatnya, perasaan menunggu anak meninggal dunia adalah perasaan yang saya tak nak ulangi," tambahnya.

Fazley bagaimanapun cuba mengelak daripada berpisah daripada Fieradz apatah lagi membenarkan anaknya itu melanjutkan pelajaran ke asrama atau ke luar negara nanti.

Untuk makluman, isteri Fazley, Datin Azrene Ahmad pernah 13 kali keguguran sepanjang mendirikan perkahwinan selama 16 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PERGI SEKOLAH, TAK SEMESTINYA BELAJAR & PANDAI" - SUHAIMI SAAD

"Tak pergi sekolah, tak semestinya tak belajar. Pergi sekolah, tak semestinya belajar dan pandai. Taka ada kelulusan, tak semestinya tak boleh kerja dan ada gaji yang bagus.

"Pergi sekolah dan ada sijil, belum tentu ada kerja yang bagus. Busking dan minta sumbangan, tak semestinya untuk diri sendiri," kata bekas anggota kumpulan nasyid, In Team, Suhami Saad.

Baru-baru ini, Suhaimi memuatnaik status di media sosial menyatakan alasan dia tidak menghantar anak-anaknya ke sekolah dan tindakannya itu mengundang kritikan ramai.

Perkongsian Suhaimi yang memilih untuk menjalani kehidupan berbeza berbanding orang lain menjadi perhatian netizen.

Suhaimi yang sebelum ini pernah dikecam gara-gara enggan mengambil suntikan vaksin dan pernah membuang ubat hospital menjelaskan tahap pembelajaran dan kepandaian seseorang tidak semestinya bergantung kepada sekolah.

Klik untuk gambar besar

"Tak ambil vaksin, tak semestinya anti vaksin. Tak ambil vaksin, tak semestinya tak sakit. Tak ada mesin basuh, tak semestinya cucui tangan tangan," tuturnya.

Suhaimi memberitahu perkara itu menerusi laman Facebook selepas penjelasannya mengenai sebab dia tidak mahu menghantar anak-anaknya ke sekolah menjadi tular.

Menurut Suhaimi, pemilihan cara hidup yang berbeza dengan keluarga lain tidak semestinya salah kerana baginya, mengikut cara hidup orang lain juga tak semestinya betul.

Tambahnya lagi, seseorang yang bijak akan berfikir terlebih dahulu tanpa berburuk sangka terhadap orang lain sebelum menulis sesuatu perkara.

"Berbeza daripada orang lain belum tentu salah. Hidup ikut cara orang lain belum tentu betul. Orang yang bijak, dia akan fikir dulu sebelum menulis.

"Kalau tak pasti atau tak perlu, dia akan elakkan. Yang suka berburuk sangka sebelum kenal, menulis dulu baru fikir.

"Pastikan perkara sebenar hanyalah pembenci dan netizen yang kurang cerdik. Sebab tu SS sekat dan padam," ujarnya.

Suhaimi yang mendirikan rumah tangga dengan Ina Naim, dikurniakan empat cahaya mata bernama Ehmad Hadie El Fardie, 11, Sallman El Khoyri, 9, Phyrosh El Fadwah, 7, dan Nurlayla El Ghufrony, 5.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK DAPAT SAMBUNG PENGAJIAN DI TURKI - NORMAN HAKIM RASA SYUKUR

Tahniah diucapkan buat pelakon Norman Hakim apabila anak sulungnya, Mohamed Danish Hakim, 14, diberi peluang untuk menyambung pengajian hafazannya di Turki.

Norman berkongsi berita gembira itu menerusi akaun Instagram (IG) beserta gambar surat tawaran anaknya baru-baru ini.

Dalam status tersebut, Norman berkata yang perasaan bercampur-baur apabila mengetahui mengenai tawaran anak lelakinya itu.

Klik untuk gambar besar

"Alhamdulillah, abang Danish Hakim terpilih antara 10 pelajar untuk sambung pengajian kat Turki untuk settlekan hafazan dia lagi 7 juzuk berdasarkan prestasi semasa.

"Perasaan saya bercampur-campur sebenarnya. SYUKUR, GEMBIRA, SEDIH, HIBA semua cukup. Ni anak pertama saya, darah daging saya merangkap kawan baik saya dunia akhirat yang boleh saya bawak berbual share macam-macam.

"Saya tanya Danish, dia suka tak terpilih? Dia cakap inilah doa dia siang & malam untuk sambung pengajian kat sana.

"Dulu pernah rasa macam ni masa mula-mula dia nak masuk asrama, sekarang ni dia nak pergi jauh kat perantauan orang pulak tu.

"Saya cubalah cari kekuatan dengan izinNya, dalam masa sama kalau ada kawan-kawan kat sini yang pernah ada pengalaman macam ni, mohon bagi saya kata-kata semangat & motivasi ye.

"Saya amat memerlukan #hatiseorangayah #sedihsangatrasatapitakpedemiperjuangananakdanislam #rayanantitaktahulamacamana @memeysuhaiza @abby_abadi112 @jaiezzany," tulis Norman di IGnya.

Dalam pada itu, ruangan komen IG Norman juga dipenuhi dengan ucapan tahniah daripada pengikutnya.

Sementara itu, menerusi perkongsian terbaru, Norman juga memberitahu Danish kini dalam proses menguruskan pasport antarabangsa dan sibuk membuat persiapan untuk ke negara berkenaan pada Mei ini.

Sumber: Astro Gempak & Norman Hakim IG

Foto: Norman Hakim IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


HALEEDA SELAMAT TERIMA MENANTU DI USIA 47 TAHUN

Menerusi perkongsian di laman Instagram, penyanyi dan pelakon Haleeda memuat naik sekeping foto perkahwinan anak perempuannya bernama Amirah Amani Azman dan menitipkan ucapan istimewa buatnya yang telah disunting orang.

Malah, bintang senior berusia 47 tahun ini turut menzahirkan rasa kegembiraan buat mereka: "As Salam duhai hati. SELAMAT PENGANTIN BARU buat ma one n only @meamadu @adamknaharudin_

"Walaupun majlis kahwin x d benarkn,.. tetap adakn pelamin untk moment korang berdua.. SAYANG & KASIH IBU BUAT KORANG. Terima ksh buat gang2 yg turut hadir membantu Fii Amanillah, love & Smile. #selamatpengantinbaru #daughter #soninlaw," tulis Haleeda.

Amirah merupakan anak hasil perkahwinannya bekas pemain bola sepak kebangsaan, Azman Adnan pada 27 Januari 1995. Bagaimanapun, keduanya telah sah bercerai talak satu pada 9 Oktober 2003.

Klik untuk gambar besar

www.myartis.com / Sumber & foto: Media Hiburan & Instagram Haleeda

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


20 HARI BERPANTANG - PEMINAT RISAU ISTERI AMMAR ALFIAN MASUK GIM

Menerusi kemaskini terbaharu akaun Instagram, isteri pelakon Ammar Alfian iaitu Nelissa Nezam telah berkongsi foto dirinya berada di gimnasium dan ia meresahkan netizen. Dalam foto terbabit, Nelissa turut menayangkan sebahagian daripada abdomen badannya yang kini sudah langsing biarpun baru 20 hari bersalin: "Kembali seperti asal seperti tidak pernah tinggal," tulisnya bersama tanda pagar #20days dan #postpartum.

Bimbang akan kesihatan dan kesan jangka panjang, ramai yang mula menasihati Nelissa untuk berpantang terlebih dahulu dengan cara yang sewajarnya: "Aw! Ngilunya, jaga-jaga mummy," tulis seorang pengikutnya. - "Kalau mak-mak kita mesti sudah kena bebel," tambah pengguna @asnifazlina.

Namun, perkongsian Nelissa itu turut menyuntik semangat dan inspirasi golongan wanita yang baru lepas bersalin untuk mendapatkan semula bentuk badan ideal: "20 hari berpantang dan anda kelihatan sangat menawan berbanding kami yang masih belum bersalin. Sangat berinspirasi," tulis salah seorang pengguna. - "Aku tak beranak pun tak dapat buat perut. Masya-Allah," tambah pengguna lain pula.

Untuk makluman, Nelissa telah selamat bersalin bayi sulungnya yang diberi nama Kyro Shakur pada 31 Julai lalu. Pasangan Ammar dan Nelissa telah mendirikan rumah tangga pada 6 Mac 2016. Bagaimanapun, kisah kontroversi rumah tangga pasangan itu mencuri tumpuan apabila Nelissa mendedahkan pernah dicurangi Ammar ketika dia sedang hamil enam bulan.

Klik untuk gambar besar

www.myartis.com / Sumber & foto: Astro Gempak & Instagram Nelissa Nezam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU TUKAR NAMA - WARIS TAK BERGURAU, BAKAL UMUM 1 JANUARI 2020

Mengenai keputusan untuk menukar nama, penyanyi rap, Muzammil Alias atau lebih dikenali dengan nama Waris memberitahu dia tidak bergurau dan berkata, dia bakal mengumumkan nama baru yang bakal digunakan pada 1 Januari 2020 di laman sosial Instagram (IG).

"Nama baru, saya akan umum 1 Januari nanti di IG. Saya akan tukar nama saya dan nama tersebut saya sendiri yang pilih. Saya memang nak tukar nama sebab dah lapan tahun guna nama Waris dan orang perlekehkan nama saya seperti yang saya maklumkan sebelum ini menerusi video di IG saya," katanya.

Menjawab dakwaan netizen mengenai rakaman video yang dibuat ketika berada dalam keadaan kurang waras, Waris berkata itu merupakan tuduhan tidak berasas: "Tuduhan itu tidak berasas. Saya tak main-main bila saya cakap nak tukar nama.

"Saya dah letih dengar orang main-mainkan nama saya. Selain menuduh saya kurang waras, ada juga yang kata saya 'koyak'... Sebenarnya kalau orang tak lalu, dia tak tahu. Tapi biarlah, tahun 2020 ini saya akan gunakan nama komersial yang baru," jelasnya.

Klik untuk gambar besar

Bagaimanapun kata Waris, dia bersyukur kerana disebabkan gimik menukar nama tersebut ramai pengikut di IG sudah mula menyedari mengenai bantuan tahunan saya membantu anak yatim: "Sebelum ini, setiap tahun saya akan berikan sepasang uniform sekolah kepada anak-anak yatim...

"Tetapi berkat gimik tukar nama ada warga net yang tanya macam mana nak ikut serta menderma uniform sekolah kepada anak-anak yatim. Jadi tahun ini, saya dapat membantu dua buah rumah anak yatim dengan memberikan tiga pasang uniform sekolah setiap seorang. Alhamdulillah," tuturnya.

Dalam pada itu, Waris berterima kasih kepada warga net yang sudi turut serta membantu anak-anak kurang bernasib baik: "Terima kasih semua. Disebalik kutukan dan kejian ada juga yang prihatin dengan kerja amal yang saya buat.

"Sebelum ini mungkin orang tak perasan. Gara-gara video saya minta pendapat orang tentang nama baru, ramai pula yang mula mengikuti perkembangan saya dan secara tak langsung mengikuti kerja amal saya," katanya positif.

www.myartis.com / Sumber & foto: Astro Gempak & Instagram Waris

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO TULAR - LAN PET PET BELASAH PENGHANTAR MAKANAN?

Di media sosial telah tular rakaman video sejak semalam dipercayai pelawak Lan Pet Pet dimana dia didakwa bergaduh dengan seorang lelaki.

Menerusi video berdurasi 24 saat yang dikongsikan oleh pengguna Facebook, mendakwa ahli kumpulan Senario itu melakukan kekerasan terhadap seorang penghantar makanan.

Dalam rakaman tersebut, kelihatan Lan merangkul dan memukul kepala lelaki tersebut sambil ditenangkan oleh beberapa orang awam lain.

Turut kedengaran pelawak itu memberi amaran kepada lelaki tersebut berbunyi,’hang nak tunjuk samseng kat aku. Hang tau dak aku sapa?

Bagaimanapun, tidak dapat dipastikan dimana lokasi kejadian itu berlaku. Pengguna Facebook yang berkongsikan video tersebut turut menulis tidak dapat dipastikan punca kejadian berlaku pergaduhan berkenaan.

Terdahulu, Lan mencetuskan kegemparan ramai apabila pernah didakwa kerana menumbuk muka dan menendang seorang warga emas yang bertugas sebagai pengawal keselamatan di taman perumahan pada 2 tahun lalu.

Lan atau nama sebenarnya Mazlan Ahmad, 51, didenda RM2,000 oleh Mahkamah Majistret Seremban selepas mengaku bersalah terhadap perbuatan yang dilakukan di Acacia Park Desa Jati, Nilai, Negeri Sembilan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAH NAK 'EXPIRE'  - 5 KALI PUTUS CINTA, ADIBAH NOOR RELA HIDUP MEMBUJANG

Putus cinta lima kali... itulah dedah penyanyi dan pelakon Adibah Noor, 51, dimana ia membuatkannya serik untuk bercinta lagi apatah lagi untuk berumah tangga selepas semua bekas kekasihnya tidak mempunyai niat untuk menghalalkannya sebagai isteri.

Tambah Adibah yang merupakan peserta Gegar Vaganza musim kelapan (GV8), dia tekad untuk hidup membujang tanpa insan bergelar suami di sisi, kerana merasakan kehidupannya kini cukup sempuna tanpa lelaki.

Lebih-lebih lagi faktor usianya yang semakin meningkat, Adibah rela untuk hidup bersendirian dan memberi fokus dengan diri sendiri, keluarga dan kerjaya.

"Jujur saya pernah putus cinta sebanyak lima kali. Pengalaman pahit itu buatkan saya dah tak sanggup alami masalah yang sama lagi. Semua lelaki itu tak nak kahwin dengan saya. Jadi saya serik," ujarnya.

Klik untuk gambar besar

"Lebih baik jaga diri sendiri, keluarga dan fokus terhadap kerjaya seni. Keluarga pun tak pernah desak. Sejak solo, saya membela kucing hampir 20 ekor. Hidup saya cukup sempurna tanpa kehadiran seorang lelaki bernama suami," katanya.

Jelas Adibah, pintu hatinya untuk berumah tangga sudah tertutup. Jika ada lelaki yang mahu masuk meminang, lebih baik lupakan. Ujar Adibah, dah nak 'expire'.

Biarpun membujang, namun penyanyi lagu 'Terlalu Istimewa' itu bersyukur kerana dikelilingi ramai rakan baik yang sentiasa bersamanya ketika susah dan senang.

Apa pun, tak semestinya berkahwin boleh buat kita bahagia, hidup bujang pun boleh bahagia juga... tak gitu?

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::